hotchpotch/miracl-hf-unified huggingface dataset:
డోనాల్డ్ డక్
డోనాల్డ్ డక్ అన్నది 1934లో వాల్ట్ డిస్నీ ప్రొడక్షన్స్ లో సృష్టించిన కార్టూన్ పాత్ర. డోనాల్డ్ అన్నది మానవ లక్షణాలు కలిగిన పసుపు-నారింజ రంగు ముక్కు, కాళ్ళు, పాదాలు కలిగివున్న తెల్లని బాతు. సాధారణంగా అతను నావికుల చొక్కా, టోపీ పెట్టుకుని, బో టై కట్టుకుని ఉంటాడు. తన విచిత్రమైన స్వరంతో డైలాగులకు, చిలిపిదనం, కోపంతో కూడిన లక్షణాలకు చాలా పేరొందాడు. అతని స్నేహితుడైన మిక్కీ మౌస్ తో కలిసి డొనాల్డ్ డక్ అత్యంత ప్రాచుర్యం పొందిన డిస్నీ పాత్రగానూ, టీవీ గైడ్ వారు 2002లో తయారుచేసిన 50 అతిగొప్ప కార్టూన్ పాత్రల జాబితాలోనూ చోటు దక్కించుకుంది. ఏ ఇతర డిస్నీ పాత్ర కన్నా ఎక్కువ మార్లు సినిమాల్లో కనిపించాడు, సూపర్ హీరో తరహాకి చెందని పాత్రల్లో ప్రపంచంలోకెల్లా ఎక్కువ కామిక్ పుస్తకాల్లో కనిపించిన పాత్ర కూడా డొనాల్డ్ డక్.
యానిమేటెడ్ కార్టూన్లలో హాస్య పాత్రలతో డొనాల్డ్ డక్ ప్రాచుర్యాన్ని పొందాడు. 1934లో "ద వైజ్ లిటిల్ హెన్" కార్టూన్లో మొదటిసారిగా కనిపించింది, ఐతే రెండో సారి కనిపించిన "ఆర్ఫన్స్ బెనిఫిట్ "తో మిక్కీ మౌస్ తో జోడీగా హాస్యం చేయడం ప్రారంభించారు. తర్వాతి రెండు దశాబ్దాల్లో 150 థియేట్రికల్ సినిమాల్లో ప్రధాన పాత్రగా వచ్చాయి. వీటిలో చాలావరకూ ఆస్కార్ అవార్డుల్లో గౌరవం పొందాయి. 1930ల్లో మిక్కీ మౌస్, గూఫీతో సహా హాస్య త్రయంలో భాగంగా సాధారణంగా సినిమాల్లో కనిపించడమే కాక 1937లో "డాన్ డొనాల్డ్" పేరున్న సినిమాతో మొదలై డొనాల్డ్ డక్ సీరీస్ కొనసాగింది. ఈ సినిమాల్లో డొనాల్డ్ డక్ ప్రేమించే డైసీ డక్ ని, హ్యూ, డవె, లూయీ అన్న ముగ్గురు మేనల్లుళ్ళనీ కూడా ఈ సీరిస్ లలో పరిచయం చేశారు. 1956లో విడుదలైన "చిప్స్ అహోయ్ "సినిమా తర్వాత ఎడ్యుకేషనల్ ఫిల్మ్స్ లోనే కనిపించింది, మళ్ళీ థియేటర్లో విడుదలైన డొనాల్డ్ డక్ యానిమేషన్ సినిమా మికీస్ క్రిస్మస్ కారొల్ 1983లో విడుదలైంది. అత్యంత ఇటీవల ఆ పాత్ర కనిపించిన థియేట్రికల్ సినిమా "ఫాంటసియా 2000 "1999లో విడుదలైంది. 2004లో వచ్చిన డైరెక్ట్ టు వీడియో సినిమా "మిక్కీ, డొనాల్డ్, గూఫీ:ద త్రీ మస్కెటీర్స్" లో, "మిక్కీ మౌస్ క్లబ్ హౌస్" (2006-16) అన్న టెలివిజన్ సీరీస్ లోనూ, క్వాక్ షాట్ (1991) లాంటి వీడియో గేంలలోనూ కనిపించింది.
యానిమేషన్లోనే కాకుండా కామిక్స్ లోనూ డొనాల్డ్ ప్రాచుర్యం పొందాడు. డొనాల్డ్ పాత్రను ఆల్ టాలిఫెర్రో, కార్ల్ బార్క్స్, డాన్ రోసాలు చేసిన చిత్రీకరణలు ప్రఖ్యాతి చెందాయి. ప్రత్యేకించి బార్క్స్ డొనాల్డ్ డక్ జీవించే ఊహాత్మక ప్రపంచాన్ని విస్తరించి అతని ప్రపంచంలోకి డొనాల్డ్ ధనవంతుడైన అంకుల్ స్క్రూజ్ మెక్ డక్ వంటి ఇతర పాత్రలను తీసుకువచ్చారు. ఐరోపాలో, అందులోనూ నార్డిక్ దేశాల్లో సుప్రసిద్ధమైన పాత్ర. నార్డిక్ దేశాల్లో డొనాల్డ్ డక్ అండ్ కో అన్న వారపత్రిక 1950ల నుంచి 2009 వరకూ వెలువడింది. డిస్నీ కామిక్స్ పట్ల అభిమానం కలిగివుండటానికి డొనాల్డిజం (Norwegian: "Donaldisme"
) అన్న పదం నార్వే నుంచి ప్రారంభం కావడం గమనార్హం.
మా అన్నయ్య బంగారం
మా అన్నయ్య బంగారం 2010 లో విడుదలైన తెలుగు చిత్రం. డాక్టర్ రాజశేఖర్, కమలినీ ముఖర్జీ ప్రధాన తారాగణం.
డాన్ శీను
డాన్ శీను 2010 లో విడుదలైన తెలుగు చిత్రము. రవితేజ, శ్రియా,ఆలీ ప్రధాన తారాగణంగా గోపీచంద్ మలినేని దర్శకత్వం వహించిన చిత్రం.
ఇది శిను అనె యువకుడి కథ. డాన్ అవ్వలని అతనికి చిన్ననాటి నుండి ఉన్న కొరక ఆ క్రమం లోనె అతను హైదరాబాదు వస్తాడు వచ్చిరాగానె డాన్ అయిన దుల్గల్ కొడుకును కొడతాడు. అది తెలసిన లొకల్ 
డాన్లైన శ్రీహరి సాయాజీ షిండేలు శినును చంపి దుల్గల్ దగ్గర మంచి పెరు సంపాదించాలి అనుకుంటారు. శ్రీహరి సాయాజీ షిండేలకు పడదు. కానీ శిను తెలివితెటలు చుసి సాయాజీ షిండే అతనిని చంపకుండ శ్రీహరి 
చెల్లలిని ప్రెమించ మని చెప్పి వెరె దేశానికి పంపిస్తాడు.శినుతొ పాటు బ్రమ్మజి కుడ వెళతాడు.
వరప్రసాద్ అండ్ పొట్టిప్రసాద్
వరప్రసాద్ అండ్ పొట్టిప్రసాద్ 2011 సంవత్సరంలో విడుదలైన తెలుగు హాస్య చిత్రం. అవసరాల శ్రీనివాస్, విజయ్ సాయి ప్రధాన పాత్రలను పోషిస్తుండగా నూతన దర్శకుడు సత్య వారణాసి దర్శకత్వంలో హర్ష రెడ్డి నిర్మించిన చిత్రం. ఇది 2011 సెప్టెంబరు 16 న విడుదలైంది.
రాజుక్యాంప్
తూర్పు గోదావరి జిల్లా వై. రామవరం మండలానికి చెందిన గ్రామము..
టీవీ9
అసోషియెటెడ్ బ్రాడ్ కాస్టింగ్ కార్పొరేషన్ కంపెనీ 2004 జనవరిలో టి.వి.9 ని ప్రారంభించింది.శ్రీనిరాజు దీనికి ఛైర్మన్.రవిప్రకాష్ సి.ఇ.ఒ.
టీ న్యూస్
తెలంగాణా రాష్ట్ర సమితి పార్టీ ప్రారంభించిన రాజ్ న్యూస్ కలక్రమంలో టి న్యూస్ గా మారింది.
ది ఈవిల్ డెడ్
ది ఈవిల్ డెడ్ అన్నది శాం రైమి, బ్రూస్ క్యాంప్ బెల్ నిర్మాతలుగా, శాం రైమి రచన దర్శకత్వంలో ఎలెన్ శాండ్వైస్, బెట్సీ బాకర్ నటించిన 1981 నాటి అమెరికన్ అధిభౌతిక హారర్ చిత్రం. బయటి ప్రపంచానికి దూరంగా చెట్ల మధ్యలోని ఓ క్యాబిన్లో సెలవులు గడిపేందుకు వచ్చిన ఐదుగురు కాలేజి విద్యార్థుల కథ ఇది. దెయ్యాలు, ఆత్మల గుంపును విడుదల చేసే ఆడియో టేప్ కనిపెట్టాకా కాలేజి బృంద సభ్యులకు దెయ్యం పడుతుంది, ఇది రక్తపాతానికి, హింసకు దారితీస్తుంది. రైమీ, నటవర్గం కలిసి ప్రోటోటైప్ అనదగ్గ షార్ట్ ఫిలిం "విత్ ఇన్ ద వుడ్స్" తీశారు. దీని ద్వారా నిర్మాణానికి డబ్బు పెట్టగల నిర్మాతలను ఆకర్షించే ప్రయత్నం చేసి విజయం సాధించారు. తద్వారా 90వేల అమెరికన్ డాలర్లు రైమీ పొందగలిగారు. మొరిస్టౌన్, టెన్నీస్ ప్రాంతంలో ఉన్న ఓ మారుమూల క్యాబిన్లో సినిమాను తీశారు. తారాగణం, సాంకేతిక బృందం చాలా అసౌకర్యంగా, ఇబ్బందికరంగా భావించిన ఓ చిత్రీకరణ విధానంలో సినిమాను తీశారు.
ఈ చిన్న బడ్జెట్ హారర్ చిత్రం నిర్మాత ఇర్విన్ షాపిరోను ఆకర్షించింది, దాంతో ఆయన 1982లో కేన్స్ ఫిల్మ్ ఫెస్టివల్లో సినిమాను ప్రదర్శించేందుకు అవకాశం దక్కేలా సాయం చేశారు. హారర్ రచయిత స్టీఫెన్ కింగ్ ఈ సినిమాని అత్యంత ఆసక్తిదాయకంగా సమీక్షించారు, న్యూలైన్ సినిమా వారు దీని పంపిణీదారులుగా ముందుకు వచ్చేందుకు అది ఉపకరించింది. అమెరికాలో ఓ మాదిరి వాణిజ్య విజయాన్నే సాధించినా, ప్రపంచ వ్యాప్తంగా పంపిణీ చేసినప్పుడు దాని పెట్టుబడి తిరిగి వచ్చింది. ప్రపంచవ్యాప్తంగా 2.4 మిలియన్ డాలర్లు థియేటర్లలో ప్రదర్శనల సమయంలో సాధించింది. తొలినాటి సమీక్షలు, తర్వాత్తర్వాత వెలువడ్డ సమీక్షలు కూడా విశ్వవ్యాప్తంగా అనుకూలంగా వచ్చాయి, విడుదలైన దశాబ్దాల తర్వాత కూడా అనుకూల సమీక్షలు పొందుతోంది. కల్ట్ సినిమాల్లో గొప్పదిగా ఈవిల్ డెడ్ పేరొందింది, సార్వకాలికంగా అతిగొప్ప హారర్ సినిమాగా కీర్తి గడించింది. "ది ఈవిల్ డెడ్" సినిమాతో క్యాంప్ బెల్, రైమీలు సినిమా రంగంలోకి ప్రవేశించారు, సంవత్సరాల కాలంలో మరిన్ని సినిమాలు కలిసి చేశారు, వాటిలో రైమీ  "స్పైడర్-మాన్ ట్రయాలజీ" కూడా ఉన్నాయి.
ఈ సినిమా తర్వాత మరో రెండు సీక్వెల్స్ వచ్చి మీడియా ఫ్రాంచైజ్ గా ఎదిగింది. 1987లో "ఈవిల్ డెడ్ II", 1992లో "ఆర్మీ ఆఫ్ డార్క్ నెస్ "రైమీ రచన దర్శకత్వంలో వెలువడడమే కాక వీడియో గేమ్ లు, కామిక్ పుస్తకాలు, టెలివిజన్ సీరీస్ లు కూడా వచ్చాయి. సినిమాలోని ప్రధాన పాత్ర ఆష్ విలియమ్స్ (క్యాంప్ బెల్) కల్ట్ ఐకాన్ గా గుర్తింపు పొందాడు. నాలుగవ సినిమా రీమేక్ గానూ, రీబూట్ గానూ, సీక్వెల్ గా కూడా పరిగణించేలా అదే పేరుతో ఈవిల్ డెడ్ గా 2013లో విడుదలైంది. రైమీ, క్యాంప్ బెల్ తో, ఫ్రాంచైజ్ నిర్మాత రాబర్ట్ టాపెర్ట్ తో కలిసి సహ నిర్మాతగా వ్యవహరించారు. మిగిలిన సినిమాల్లానే సినిమాకు అనుసరణ టెలివిజన్ సీరీస్ "ఆష్ వర్సెస్ ఈవిల్ డెడ్ "శాం, ఇవాన్ రైమీలు నిర్మాతలుగా, క్యాంప్ బెల్ ఎగ్జిక్యూటివ్ ప్రొడ్యూసర్ గా నిర్మితమైంది.
యారో
ఆరో అనునది అమెరికాకు చెందిన ఒక రెడీమేడ్ వస్త్రాల బ్రాండు.
1851 లో న్యూ యార్కు లోని ఒక గదిలో మౌలిన్ మరియు బ్లాంకార్డ్ అను ఇద్దరు వ్యక్తులు క్లుయెట్ పీ బాడీ అండ్ కో. ని స్థాపించారు. ఈ సంస్థకి వ్యాపార ప్రకటనల నిర్వాహకుడు ఛార్లెస్ కొన్నోల్లీ 1905 లో జె.సి లెయెండెకర్ ని ఫ్యాషన్ ఇల్లస్ట్రేటర్ గా నియమించాడు.
1912 లో మెక్సికో నుండి ఒక భారీ ఆర్డరు రావటంతో ఆరోకి అంతర్జాతీయ గుర్తింపు లభించినది. దీనితో ఆరో క్యూబా, ప్యూర్టో రికో, స్కాండినేవియా మరియు హాలండ్ లకు విస్తరించినది. షర్టులకి అతికించే/తీసివేసే వీలుగా కాలర్లను రూపొందించేది ఆరో. 1920 లలో బ్రాడ్ వే మ్యూజికల్ లో ఆరో కాలర్ మ్యాన్ ప్రధానాకర్షణగా మారినది. వారానికి 4 మిలియన్ ఆరో కాలర్లు రూపొందించ బడేవి. 1930లో ఆరో స్పోర్ట్స్ వేర్ లోకి ప్రవేశించినది. క్రీడల సమయంలో ధరించే షర్టులు, షార్టులు రూపొందించటంతో స్పోర్ట్ ఫేర్ లో పరిపూర్ణతని సంపాదించుకొన్నది. 1940 లో గ్రేట్ బ్రిటన్ లోని ఆరో ఏజెంట్ ల పై బాంబుదాడి జరిగినది.అయితే కెనడా నుండి కొంత సరుకుని తెప్పించుకొని వారి కార్యాలయాన్ని త్వరలోనే పున:ప్రారంభించారు. 1952 లో సూట్ లకి ఆదరణ తగ్గటంతో ఆరో షర్టింగ్ పైనే దృష్టిని కేంద్రీకరించినది.
1968 లో తెల్ల షర్టుల స్థానే చారల షర్టులు, తెలుపు కాలర్లతో వినియోగదారులని ఆకట్టుకొన్నది. 1971 లో క్లుయెట్ పీ బాడీ ఇంటర్నేషనల్ స్థాపించబడ్డది. ఫ్రాన్స్, ఈక్వెడార్, ఇండోనేసియా మరియు పాకిస్థాన్ లకు విస్తరించినది. 1980 నాటికి యుగోస్లేవియా, సౌత్ ఆఫ్రికా, హాంగ్ కాంగ్, బ్రెజిల్, సింగపూర్, ఈజిప్ట్ మరియు కొరియా లకి విస్తరించినది. 90వ దశకం ముగిసే సమయానికి పోర్చుగల్, భారతదేశం, మధ్యప్రాచ్య దేశాలు మరియు ఆస్ట్రేలియా లలో కూడా ప్రారంభించబడినది.
భారతదేశంలో ఆరో వస్త్రాలను అరవింద్ మిల్స్ లైసెన్స్డ్ బ్రాండు క్రింద ఉత్పత్తి చేస్తున్నది.
క్లుయెట్ పీ బాడీ అండ్ కో. యొక్క వ్యాపార ప్రకటనల్లో కనిపించే మాడళ్ళను ఆరో కాలర్ మ్యాన్గా వ్యవహరించేవారు. ఈ ప్రకటనలు 1905 లో ప్రారంభం అయిననూ అప్పటి నుండి చాలా కాలం తర్వాతే ఆరో కాలర్ మ్యాన్ ఉపయోగం లోకి వచ్చినది.
లెయెండెకర్ తో బాటు నివసిస్తున్న తన స్నేహితుడు ఛార్లెస్ బీచ్ ను ప్రేరణగా తీసుకుని సృష్టించిన కల్పిత పాత్రే ఆరో కాలర్ మ్యాన్. ఆరో కాలర్ మ్యాన్ 1920 నాటికి జనాదరణ పొంది అభిమానుల నుండి ఉత్తరాలను కూడా పొందాడు. ప్రెసిడెంట్ థియోడర్ రూజ్ వెల్ట్ ఆరో కాలర్ మ్యాన్ ని సగటు మనిషి యొక్క అద్భుత ప్రతిబింబం (superb portrait of the common man)గా పేర్కొన్నాడు.
పల్లెవాడ
పల్లెవాడ (ఆంగ్లం: Pallevada) ఆంధ్ర ప్రదేశ్ రాష్ట్రములోని కృష్ణా జిల్లా కైకలూరు మండలమునకు చెందిన ఒక గ్రామము,
సముద్రమట్టానికి 8 మీ.ఎత్తి Time zone: IST (UTC+5:30)
ఏలూరు, గుడివాడ, హనుమాన్ జంక్షన్, పెడన
మండవల్లి, కలిదిండి, ఆకివీడు, ముదినేపల్లి
కైకలూరు, మండవల్లి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 71 కి.మీ
మండల పరిషత్ ఉన్నత పాఠశాల, పల్లెవాడవరి, కూరగాయలు, చేపలపెంపకం
వ్యవసాయం
పల్లెవాడ సహకార సంఘం అధ్యక్షులైన శ్రీ శాయన నరేంద్ర, 2014, డిసెంబరు-8వ తేదీన హైదరాబాదులో రాష్ట్ర కో-ఆపరేటివ్ యూనియన్ లిమిటెడ్ ఆధ్వర్యంలోజరిగిన ఎన్నికలలో, కృష్ణాజిల్లా నుండి, రాష్ట్ర కమిటీలో డైరెక్టరుగా ఏకగ్రీవంగా ఎన్నికైనారు. [2]
ప్రపంచ చేపల రైతుల దినోత్సవం సందర్భంగా, 2017,జులై-10న, విజయవాడలోని మత్స్యశాఖ కమిషనర్ కార్యాలయంలో, రాష్ట్ర ప్రభుత్వం, వీరికి ఉత్తమ చేపల రైతు పురస్కారం అందజేసినారు. చేపలసాగుకు విశేష కృషిచేసినందులకుగాను, వీరికి మరణానంతరం ఈ పురస్కారం అందజేసినారు. వీరు ఇంతకుమందే జాతీయ మత్స్య కృషీవలుడు పురస్కారాన్ని అందుకున్నారు. [3]
2001 వ.సంవత్సరం జనాభా లెక్కల ప్రకారం గ్రామ జనాభా 2955. ఇందులో పురుషుల సంఖ్య 1499, స్త్రీల సంఖ్య1456, గ్రామంలో నివాస గృహాలు 726 ఉన్నాయి. గ్రామ విస్తీర్ణము 1072 hectares
[2] ఈనాడు కృష్ణా; 2016, ఫిబ్రవరి-25; 3వపేజీ. 
[3] ఈనాడు కృష్ణా; 2017,జులై-12; 3వపేజీ.
పానగల్ రాజా
పానగల్ రాజాగా ప్రసిద్ధి చెందిన సర్ పానగంటి రామారాయణింగారు (జూలై 9, 1866 – డిసెంబరు 16, 1928), కాళహస్తి జమిందారు, జస్టిస్ పార్టీ నాయకుడు మరియు జూలై 11, 1921 నుండి డిసెంబరు 3, 1926 వరకు మద్రాసు ప్రెసిడెన్సీ ముఖ్యమంత్రి.
రామారాయణింగారు 1866, జూలై 9న కాళహస్తి లో జన్మించాడు. మద్రాసులో విద్యాభ్యాసం పూర్తి చేసుకొని సంస్కృతం, న్యాయశాస్త్రం, తత్త్వము మరియు ద్రవిడ భాషలలో పట్టాలను పొందాడు. ఆ తరువాత రాజకీయాలలో ప్రవేశించాడు. ఈయన జస్టిస్ పార్టీ వ్యవస్థాపక సభ్యులలో ఒకడు. 1925 నుండి 1928 వరకు పార్టీ అధ్యక్షునిగా పనిచేశాడు.
డిసెంబరు 16, 1928 లో మరణించాడు.
ఆచంట సాంఖ్యాయన శర్మ
మహోపాధ్యాయ ఆచంట వేంకట సాంఖ్యాయన శర్మ (అక్టోబర్ 19, 1864-1933), తెలుగు, సంస్కృత, ప్రాకృత, ఆంగ్ల భాషా పండితుడు. తొలితరం తెలుగు కథకుడు. ఈయన 1903లో వ్రాసిన లలిత తొలి తెలుగు కథల్లో ఒకటిగా భావించబడింది. అయితే ఆధునిక కథాలక్షణాలు ఆ రచనకు ఉన్నాయా లేదా అన్న ప్రశ్న కొంత సంశయానికి దారితీసింది. సాహితీ పరిశోధకుడు ఆరుద్ర సాంఖ్యాయనశర్మ వ్రాసిన విశాఖ (1904) కథే తెలుగుకథలలో మొదటిదని, గురజాడ అప్పారావు దిద్దుబాటు కథలని తులనాత్మకంగా పరిశీలించి నిరూపించాడు. కానీ, బండారు అచ్చమాంబ 1898-1904 మధ్యకాలంలో వివిధ పత్రికల్లో ప్రకటించిన 10 కథానికలు వెలువడటంతో సాంఖ్యాయన శర్మ తొలి తెలుగు కథకుడు కాదని తేలింది.
1890లలో ఆచంట సాంఖ్యాయన శర్మ తన రచనలలో విస్తృతంగా విజ్ఞానశాస్త్ర విషయాలకు ప్రాచుర్యం కల్పించాడు. సుజన ప్రమోదిని, కల్పలత వంటి పత్రికలు నడిపిన సాంఖ్యాయనశర్మ శతావధానాలు కూడా చేశాడు.
సాంఖ్యాయన శర్మ 1864లో మద్రాసు ప్రెసిడెన్సీలోని విశాఖపట్నంలో విద్యాధికులైన నియోగి బ్రాహ్మణ కుటుంబంలో నరసమాంబ, బాపిరాజు దంపతులకు జన్మించాడు.
సాంఖ్యాయన శర్మ 1903లో కల్పలత అనే పత్రికను స్థాపించాడు. తెలుగులో ఇదే మొదటి శాస్త్ర విజ్ఞాన విషయాలపై వచ్చిన పత్రిక.
1929లో తెలుగు నాటకరంగ నిర్వాహకులు, కళాకారులు, కవులు, పోషకులలోని ముఖ్యులు కలిసి నాటకరంగ పునరుద్ధరణకు పెట్టిన ఆంధ్ర నాటక కళాపరిషత్తులో వ్యవస్థాపక సభ్యులలో వీరు కూడా ఒకరు. ప్రథమ పరిషత్తు మహాసభలకు దేశోధ్ధారక, విశ్వదాత కాశీనాథుని నాగేశ్వరరావు పంతులు, మహామహోపాధ్యాయ ఆచంట వేంకట సాంఖ్యాయన శర్మ, చట్టి చిన పూర్ణయ్యపంతులు, మల్లాది విశ్వనాథకవిరాజు, వనారస గోవిందరావు, కొత్తపల్లి లక్ష్మయ్య వ్యవస్థాపక సభ్యులుగా ధనసహాయం అందించారు. మొదటి రోజున సాంఖ్యాయన శర్మ, రెండవ రోజున కాశీనాథుని నాగేశ్వరరావు ఈ సభలకు అధ్యక్షత వహించారు.
ఈ పత్రిక రెండున్నర సంవత్సరాలే నడిచినా, విడుదలైన 30 సంచికలు చాలా అమూల్యమైనవి. ఇందులోని విషయాలన్నీ ఆయనే స్వయంగా వ్రాసేవాడు. ఈ పత్రికలో శాస్త్ర విషయాలతో పాటు లఘ కథానికలు, ఆధునిక కవిత్వం మొదలైన ఇతర సాహితీ రచనలు కూడా ప్రచురించబడేవి. సాంఖ్యయన శర్మ కథలు లలిత, విశాఖ మరియు అపూర్వోపన్యాసం మొదలైన ఈ పత్రికలో ప్రకటించినవే.
ముస్లిం తీవ్రవాదం
ముస్లిములు చేసే తీవ్రవాదాన్ని ఇస్లామిక్ తీవ్రవాదం అంటారు. క్రైస్తవ తీవ్రవాదం, జీలాట్ తీవ్రవాదం లాంటిదే ఇది. దీనికి ముఖ్యకారణము పరమతస్తులతో ఇమడలేక కలిగే ఒక రకమైన విద్వేషము, అసహనము. కాలానుగుణముగా మారలేని ప్రవృత్తి మతసంబంధమైన బోధనలనుండి ఉత్పన్నమయింది. ఇతర మతస్తుల అకృత్యాలు, సామాజిక మరియు రాజకీయ వత్తిడి, ఇతర మతాల పట్ల సరైన అవగాహన లేకపోవడం, ఇస్లాం పట్ల ఇతర మతస్తులకు సరైన అవగాహన లేక పోవడం, ఇస్లాం పట్ల తీవ్ర వైముఖ్యములు ముఖ్య కారణాలు.
వేయి సంవత్సరాలకు పూర్వం క్రైస్తవ రాజ్యాలకు ముస్లింల రాజ్యాలకు మధ్యన జరిగిన రాజకీయ పోటీల కారణంగా ప్రారంభమైన క్రూసేడులు మరియు హషాషీన్లు ఆతరువాత జిహాద్ పేరిట సాగిన యుద్ధాల పర్యవసానాలు నేటి తీవ్రవాదాలకు మూలకారణాలు.
ముస్లిం తీవ్రవాద సంఘటనలు :
లష్కరే తోయిబా
లష్కరే తోయిబా దక్షిణాసియాలో ప్రాబల్యం ఉన్న ఒక ఇస్లామిక్ తీవ్రవాద సంస్ధ. హఫీజ్ మహమ్మద్ సయీద్ మరియు జఫర్ 
ఇక్బాల్ లు కలిసి ఈ సంస్ధను స్ధాపించారు.
హిజ్బుల్ ముజాహిదీన్
"హిజ్బుల్ ముజాహిదీన్ (, 'Ḥizb al-Mujāhidīn ) అనే ఇస్లామిక్ తీవ్రవాద సంస్ధను పాకిస్తాన్ కి చెందిన ఐ.ఎస్.ఐ సహకారంతో ఎహ్సాన్ దార్ 1998 స్ధాపించాడు. ఈ సంస్ధ కాశ్మీరులో తీవ్రవాదాన్ని ప్రోత్సహిస్తోంది. దీని ప్రధాన కార్యాలయం పాక్ ఆక్రమిత కాశ్మీరులోని మజఫ్ఫరాబాదు లో ఉంది. ఈ సంస్ధ ప్రస్తుత అధ్యక్షుడు సయీద్ సలాహుదీన్. ఇతడు ప్రస్తుతం పాకిస్తాన్ లో స్వేచ్ఛగా తిరుగుతున్నాడు.ఇతడు ఐక్య జీహాద్ సంఘానికి అధ్యక్షుడు.
డిసెంబరు 30, 2009 న సోపోర్ మరియు బారాముల్లా జిల్లాలలో CRPF జవాన్ల మీద హిజ్బుల్ సభ్యులు కాల్పలు జరిపి నలుగురిని చంపారు. అక్కడ కొత్తగా నిర్మించిన రోడ్డును ప్రారంభించేందుకు వచ్చిన CRPF జవాన్ల మీద ఈ దాడి జరిగింది. అందరూ గాయపడ్డారు.
డిసెంబరు 16, 2009 న నలుగురు హిజ్బుల్ తీవ్రవాదులు షోపియాన్ జిల్లాలో 20 ఏళ్ళ బాలికను చంపారు. తీవ్రవాదులు మొహమ్మద్ మక్బూల్ మిర్ ఇంట్లోకి చొరబడి అతడి కూతురు షీరజా అక్తర్ ని కాల్చగా ఆమె తన తండ్రి ముందే తుది శ్వాస విడిచింది.
వెల్లంకి నాగినీడు
వెల్లంకి నాగినీడు విజయవాడ దగ్గర ఉయ్యూరు మండలం, కలవపాములలో జన్మించాడు. రసాయన శాస్త్రంలో డిప్లొమా చేశాడు. ఎల్.వి.ప్రసాద్ గారికి దగ్గర బంధువు.ప్రసాద్ ల్యాబ్‌కి జనరల్ మేనేజర్‌గా చేస్తున్నాడు. నటన పై తనకి మిక్కిలి ఆసక్తి. ఆయన ఎన్టీఆర్‌కి వీరాభిమాని. తమిళ దర్శకుడు తంగర్ బచ్చన్ తీసిన పల్లికూడమ్ అనే చిత్రంలో నటించేశారు. ప్రముఖ దర్శకుడు ఎస్. ఎస్. రాజమౌళి మర్యాదరామన్న చిత్రంలో ప్రధాన పాత్ర అయిన రామినీడు పాత్ర పొషించి అందరి ప్రశంసలను పొందారు.
రావెళ్ళ వేంకటరంగ అప్పస్వామి నాయుడు
బ్రిటిష్ వారి పాలనలో రావెళ్ళ వేంకటరంగ అప్పస్వామి నాయుడు బహుప్రశంసలు పొందిన జమీందారు. 1854 నుండి 1869 వరకు ప్రజారంజకముగా పాలించిన నాయుడు బహుముఖ ప్రజ్ఞాశాలి. తమిళదేశమున తిరునెల్వేలి మండలములో ఇలైయరసనందాల్ జమీందారీ రావెళ్ళవారిది.
రావెళ్ళ వారు తొలుత కాకతీయ చక్రవర్తులకడ పిమ్మట ముసునూరి వారికడ ప్రసిద్ధిగాంచిన శూరులు. కాపానీడి మరణానంతరము వీరందరు విజయనగరము తరలిపోయిరి. విజయనగరమునకు వలస పోయిన పిమ్మట రావెళ్ళ వంశీకులు సాళువ, తుళువ మరియు అరవీటి రాజులకడ సేనానులుగా, సామంతరాజులుగా సేవచేసి యశః కీర్తులు పొందిరి. ముఖ్యముగా అరవీటి రాజులకాలములో శ్రీశైలమును మరియు దూపాటిసీమను 1364 నుండి పరిపాలింఛిరి.
గోడచాటు కమ్మవంశమునకు చెందిన వీరమల్లప్ప నాయుడు విజయనగర చక్రవర్తి శ్రీకృష్ణదేవరాయలు సామంతుడు. తిరువాన్కూరు, కళ్ళికోట మధ్య ప్రాంతమును పాలించాడు. 6,000 కాల్బలము. 400 అశ్విక దళమునకు అధిపతి. అదోని దుర్గమును సాధించి రాయలవారి అభిమానమునకు పాత్రుడయ్యాడు. పలు యుద్ధములలో ముస్లిం సేనలను ఓడించి సోరంగిపురమును జాగీరు గా పొందాడు. తళ్ళికోట యుద్ధానంతరము తురుష్కులకు తలొంచని రావెళ్ళ వారు తిరుచినాపల్లి చేరి నాయక రాజుల కొలువులో సర్దారులుగా చేరారు. రావెళ్ళవారి ప్రవర్తనకు, స్వాభిమానానికి ముగ్ధులైన మధుర నాయకుడు తంజావూరు నాయకునితో కలిగిన మనస్పర్ధలు తొలగించుటకు వారిని పంపాడు. కార్యసాధకులైన రావెళ్ళ వారికి మధుర నాయకుడు తిరుకొట్టుపల్లి జాగీరు, కొవిల్ వాడి కోట, చుట్టుపక్క గ్రామాలు వ్రాసిచ్చాడు. కొంతకాలానికి మధుర, తంజావూరు నాయకులులకు తిరిగి భేదాలు తలెత్తాయి.రావెళ్ళ వారు రంగములోనికి దిగి తగవు పరిష్కారము చేశారు కాని ప్రాణనష్టము జరిగింది. వారి శూరత్వానికి, విశ్వాసమునకు సంతసించిన నాయకుడు తిరునెల్వేలి మండలములోని ఇలైయరసనందాల్, 18 గ్రామాలు జాగీరుగా ఇచ్చాడు.
మధుర నేలిన చందా సాహెబ్ రావెళ్ళ వారి జాగీరు ను జమీందారీగా మార్చాడు. వీరమల్లప్ప నాయుని తొమ్మిదవ తరములో లక్ష్మీ అమ్మాళ్ తన భర్త యుద్ధములలో చేసిన రక్తపాతానికి పరిహారముగా రెండు వేల ఎకరములు బ్రాహ్మణులకు అగ్రహారముగా ఇచ్చింది. అదే ఇప్పటి లక్ష్మీ అమ్మాళ్ పురం. బ్రిటిష్ వారు వచ్చేసమయానికి జమీందారీ పెరియ కస్తూరి రంగప్పస్వామి నాయుడు ఆధీనములో ఉన్నది (1792-1810). తరువాత కస్తూరి రంగప్పస్వామి నాయుడు-1 (1810-1822) కాలములో జమీందారీ రెండుగా విభజింపబడింది. అప్పస్వామి నాయుడు (1822-1854) పలు సేవలు చేశాడు. సత్రములు కట్టించాడు. చెరువులు, బావులు తవ్వించాడు. ఈతని కాలములో జమీందారీ సుభిక్షముగా ఉన్నది. లక్ష్మీ విలాస్ కు పలు హంగులు సమకూర్చాడు. వేంకటరంగ అప్పస్వామి నాయుడు-1 (1854-1869) కళ్యాణ మహల్, సుబ్రహ్మణ్యస్వామి గుడి కట్టించాడు. కస్తూరి రంగ అప్పస్వామి నాయుడు-2(1869-1900) బహుభాషావేత్త. సంస్కృతము, తెలుగు, తమిళము, హిందూస్తానీ భాషలలో ప్రావీణ్యత గలదు. డేశమంతటా పర్యటించాడు. యూరోపియనులతో మంచి సాన్నిహిత్యము గలదు. జిల్లా అధికారులతో, పాలకులతో మంచి సంబంధాలుండేవి. మిగతా జమీందార్లు నాయుని చాలా గౌరవముతో చూసేవారు. ఎన్నో దానాలు చేశాడు. 1876లో వచ్చిన పెద్ద కరవు సమయములో పేదవారిని ఆదుకున్నందుకు బ్రిటిష్ ప్రభుత్వము ప్రశంసాపత్రము ఇచ్చింది. 
వేంకటరంగ అప్పస్వామి నాయుడు -2 1877లో జన్మించాడు. స్ఫురద్రూపి. అందగాడు. తిరునెల్వేలి హిందూ కళాశాలలో చదివాడు. తెలుగు, తమిళము, ఆంగ్ల భాషలలో ప్రావీణ్యుడు. ఆంగ్లములో పద్యరచన చేసేవాడు. వీణ వాయించడములో దిట్ట. 23 సంవత్సరముల వయసులో తండ్రి మరణించాడు. ఆస్థానము ప్రజారంజకముగా నడిపాడు. దానధర్మాలకు ప్రసిద్ధుడు. జమీందారీలో 32,000 ఎకరములు ఉన్నాయి. ప్రభుత్వానికి 15,000 రూపాయలు పేష్కష్ కట్టేవాడు.
పెమ్మసాని నందస్వామిదురై కొండలరాయస్వామి నాయుడు
పెమ్మసాని నందస్వామిదురై కొండలస్వామి నాయుడు బ్రిటిష్ వారి కాలములో తమిళదేశములోని కురివికులము జమీందారు. 1878లో జన్మించాడు.
పెమ్మసాని వంశము నాయకులు దక్షిణభారతదేశమందు, ముఖ్యముగా విజయనగర సామ్రాజ్య కాలములో గండికోట పాలకులుగా, ప్రశస్తమగు సేనాధిపతులుగా పేరుప్రఖ్యాతులుగాంచిరి. వీరి పూర్వీకులు కమ్మనాటిలోని బెల్లంకొండకు చెంద ముసునూర్ల గోత్రీకులు. 1370వ సంవత్సరములో ఓరుగల్లు పతనమైన పిమ్మట వీరు విజయనగరమునకు తరలిపోయి ఆ తరువాత మూడు శతాబ్దములు దక్షిణభారతదేశమును, హిందూమతమును రక్షించుటకు పాటుపడిరి.
నాయుని పూర్వీకులు విజయనగర రాజ్యములో గండికోటను పాలించిన పెమ్మసాని నాయకులు. తళ్ళికోట యుద్ధము తరువాత పెమ్మసాని వారి ప్రాభవము తగ్గినది. అయిననూ రాజ్యావశేషములను కాపాడుతూ పెనుకొండ అరవీటి రాజులకు యుద్ధములలో తోడ్పడుతూ తెలుగు వారి మానాభిమానాలు కాపాడారు. వీరిలో పెద వీరప్ప నాయుడు మధురనేలుతున్న విశ్వనాథ నాయకుడు వద్ద చేరతాడు. విశ్వనాథుడు పెద వీరప్పను చాలా గౌరవముతో ఆదరించాడు. కురువి కులము జాగీరు వ్రాసి ఇచ్చాడు. అచట అప్పటికే పాతుకుపోయివున్న కురువి తలైవన్ అనునతడు పెదవీరప్పను దరికి రానీయలేదు. జరిగిన ఘర్షణలో తలైవన్ మరణిస్తాడు. విశ్వనాథుడు నెలకొల్పిన 72 మన్నారీయ పలయపట్టులలో కురువి కులము మొదటిది. రెండవది ఇలయరసనందాల్.
పెద్దవీరప్పకేరళదేశ దండయాత్రను విజయవంతముగా చేసి విశ్వనాథుని మన్ననలు పొందుతాడు. మధుర ముస్లిముల పాలనలోకి వచ్చినపుడు కురివికులము జమీందారీగా మార్చబడింది. తరువాత వచ్చిన బ్రిటిష్ వారు
కురువికులమును కట్టుగుత్తగై జమీందారీగా గుర్తించారు. బ్రిటిష్ వారి సమయములో తిమ్మనందాయస్వామి నాయుడు జమీందారు.
తిమ్మనందాయస్వామి దైవచింతనాపరుడై 19సంవత్సరముల వయసుగల కొడుకు కొండలరాయస్వామికి జమీందారీ భారము అప్పగించాడు. తిరునెల్వేలి హిందూ కళాశాలలో చదివిన కొండలరాయస్వామి తాలూకా, జిల్లా బోర్డులలో సభ్యునిగా ప్రశంసాయుతమైన పాత్ర నిర్వహించాడు. ప్రజాభ్యుదయమునకు పాటుబడ్డాడు. కురువి కులము పట్టణము యూనియన్ గా ఏర్పడినప్పుడు నాయుడు అధ్యక్షునిగా చేయబడ్డాడు. ప్రిన్స్ ఆఫ్ వేల్స్ భారత సందర్శన సందర్భముగా ఒక పాఠశాల కేవలము పేదవారికై ప్రారంభించాడు. సంస్కృతము, తెలుగు, తమిళము, ఆంగ్లము భాషలలో మంచి ప్రావీణ్యముగలదు. ఒక ఆదర్శ జమీందారుగా అందరిచే పరిగణింపబడ్డాడు.
మంతెన వెంకటరాజు
మంతెన వెంకటరాజు (1904-1968) ప్రముఖ స్వాతంత్ర్య యోధుడు. గుంటూరు జిల్లా బాపట్ల తలూకా మంతెనవారిపాలెంలో జన్మించాడు.
పదిహేడు సంవత్సరముల వయసులోనే స్వాతంత్ర్య ఉద్యమ స్పూర్తితో జాతీయ కళాశాల చదువు వదిలి వేశాడు. పలు సత్యాగ్రహోద్యమాలలో పాల్గొన్నాడు. పలుమార్లు కారాగార శిక్ష అనుభవించాడు. 1938లో రాజకీయ పాఠశాల నడిపి ఎంతోమంది యువకులకు స్వాతంత్ర్యోద్యమ స్ఫూర్తి నూరిపోశాడు. 1934లోనే హరిజనులకు దేవాలయప్రవేశము చేయించాడు. సమీపములోని కర్లపాలెములో వితంతు వివాహాలు, కులంతర వివాహాలు జరిపించాడు. గ్రామాలలో త్రాగునీటికై బావులు త్రవ్వించాడు.
1946లో బాపట్ల నుండి శాసనసభ్యునిగా 1962 వరకు కొనసాగాడు. పలువురు ముఖ్యమంత్రులు రాజుగారి ఆశీస్సులు, సలహాలు తీసుకునేవారు. తాను నమ్మిన సిద్ధాంతాలకు కట్టుబడి 1962లో 58 సంవత్సరముల వయసులో రాజకీయముల నుండి విరమించాడు. రాజు జీవితము ఎందరికో ఆదర్శప్రాయము.
బొండాజాతి
కొత్తగా అక్కడ అడుగు పెట్టిన వారికి, ఇండియాలో ఉన్నామా...లేక ఏదైనా దేశంలో ఉన్నామా అన్న అనుమానం కలుగుతుంది.చుట్టూ ఎత్తైన కొండలు...ఆకుపచ్చటి లోయల మధ్య నుంచి వాళ్లు అలా నడచి వస్తుంటే...రాతి శిల్పాలేవో ప్రాణం పోసుకొని వస్తున్నట్టుగా ఉంటుంది.వాళ్ళే 'రిమో'లు.తూర్పు కనుమల్లోని ఆంధ్రా ఒడిషా సరిహద్దుల్లో వీరు ఓ ప్రత్యేక ఆకర్షణ. వీరిది ఒక ప్రత్యేక జీవనశైళి.
రిమో జాతి గిరిజనులని ఇటు ఆంధ్రా లోనూ అటు ఒడిషా లోనూ బొండాజాతి గిరిజనులనే అంటారు .రిమో తెగ అంటే బొండా భాషలో మనుషుల తెగ అని అర్ధం. ఆంధ్రా ఒడిషా బోర్డర్...ఒడిషా లోని మల్కాన్ గిరి, కోరాఫుట్ జిల్లాల అటవీ ప్రాంతాల్లోని నలభై వరకూ గ్రామాల్లో ఈ బొండాజాతి గిరిజనులు నివశిస్తారు .ఇక్కడ మాత్రమే కనిపించే వీరి జనాభా పది...పన్నెండు వేలకి మించి ఉండరు. ఈ ప్రాంతాల్లో ఇంకా అరవై వరకూ గిరిజన తెగలున్నా...వారెవరి తోనూ ఈ రిమోలు కలవరు. గుండ్రటి మొహంతో ఎప్పుడూ మద్యం మత్తులో ఉండే రిమోలు కరకుగా...మొరటుగా కనిపిస్తారు.వీరిలో మగాళ్ళు మొలకి చిన్న గోచీ మాత్రమే కట్టుకుంటారు. ఆడాళ్ళు మొలకి కిత్తనారతో అల్లిన 'రింగా'అనే చిన్న పట్టీని, ఛాతీ కనిపించకుండా పూసలదండ్లని వేసుకుంటారు. ఆదా, మగా, చిన్నా, పెద్దా అన్న తేడా లేకుండా ఈ జాతి వాళ్ళు ఎప్పుడూ ఆయుధాలు ధరించి తిరుగుతుంటారు. వారి పట్ల ఏమాత్రం అమర్యాదగా ప్రవర్తించినా విచక్షణా రహితంగా దాడి చేస్తారు. అందుకే ఈ ప్రాంత నాగరీకుల్లో వీరు నరమాంసభక్షకులనే అపోహ, దుష్ప్రచారమూ ఉంది.
పంచభూతాలని దేవతలుగా పూజించే రిమో లు...చెట్టు చేమలని పంచప్రాణాలుగా భావిస్తారు. తమ కుటీరాలు ఎవరికీ కనిపించకుండా వీరు చుట్టూ ఎత్తైన చెట్లు పెంచుకుంటారు. వ్యవసాయ నిమిత్తం తప్ప వీరు చెట్లు నరకరు.ఎవరినీ నరకనివ్వరు.వీరి ప్రాంతాల్లో చెట్లు నరకాలంటే వీరప్పన్కి అయినా వణుకు పుట్టాల్సిందే. ఇతరులు ఎవరైనా తమ గ్రామాల్లోకి వస్తే వారితో పాటూ తమ గ్రామాల్లోకి దుష్ట శక్తులు వస్తాయని వీరికి భయం.అందుకే ఎవరైనా తమ గ్రామాల వైపు వస్తే వీరు బాణాలతో వారిని తరిమి తరిమి కొడతారు.బాగా పరిచయస్థులని అప్పుడప్పుడూ అనుమతించినా...పండగ దినాల్లో వారినీ అనుమతించరు .ఆ సమయంలో వీరు బాగా తాగి ఉంటారు. మాటా మాటా పట్టింపులోస్తే...వాళ్లలో వాళ్ళే కత్తులతో, గొడ్డళ్ళతో నరుక్కుని చంపుకుంటూఉంటారు.
వీళ్లలో ఎవరైనా మరణిస్తే అక్కడ మూడు బండరాళ్లని పెడతారు .చనిపోయిన ప్రాంతంలో ఆత్మలు తిరుగుతుంటాయని వీరి నమ్మకం .రిమో లకి సారాయి అంటే మహా ఇష్టం. మామిడిపళ్ళు, జీడిమామిడిపళ్ళు, విప్పపువ్వు తోనే కాకుండా బియ్యంతో కూడా వీరు సారాయి తయారు చేసుకుంటారు.
రిమోలకి చిన్న వయస్సులోనే పెళ్ళిళ్ళు అయిపోతాయి .వీరిలో వరుడి కంటే వధువు వయస్సేఎక్కువగా ఉంటుంది. ఆలా చేసుకొవడమే వీరి ఆచారం. వీరు ఎ ఊరి వాళ్లు ఆ ఊరి వాళ్లని పెళ్ళి చేసుకోరు.అమ్మాయి ఇశ్హ్టప్రకారమే పేళ్లి జరగాలన్నది వీరి సంప్రదాయం.ప్రతి గ్రామ పొలీమేరల్లోనూ రేండు పక్కలా రేండు ఇళ్లని కడతారు.పదేళ్లు నిండిన ఆడపిల్లలందరినీ ఓ ఇంట్లొకి పంపుతారు. మరొ ఇంటిలొకి ఇతర గ్రామాలకి చేందిన మగపిల్లలంతా చేరతారు. అమ్మాయిలు తమకి ఎవరైతే నచ్చారొ వారికి సారా ఇచ్చి కోంత కోండ ఏలక మాంసం పెడతారు. తర్వాత ఇరుపక్శ్హాల పేద్దలూ మాట్లాడుకోని పెళ్ళి జరిపిస్తారు. వీరిలో పేళ్లయిన ఆడవాళ్లు జుట్తు కత్తిరించుకొని నార చుట్టుకుంటారు.దానిమీద పూసలదండలు అలంకరించుకొంటారు. పెళ్ళికానివాళ్లు జుట్తు కత్తిరించుకొరు. వీళ్లది మాతృస్వామ్య వ్యవస్థ. కుటుంబ నిర్వహణలో ఆడవాళ్ళదే ప్రధానపాత్ర. మగవాళ్లు పంటలు పండించి తెస్తే వాటిక్రయవిక్రయాలన్నిటినీ ఆడవాళ్లే చూసుకుంటారు.
సంభోగం
సంభోగం (Sexual intercourse) అంటే స్త్రీ, పురుషుల మధ్య జరిగే శృంగార సృష్టి కార్యం, అనగా స్త్రీ పురుష జనాంగాల కలయికతో రతి సాగించడం సంభోగం అవుతుంది. ఈ కార్యంలో పురుషుడు తన వీర్యాన్ని స్త్రీ యోనిలో స్కలించడం జరుగుతుంది. పరమార్థం వంశాభివృద్ది. స్త్రీ, పురుషుల మధ్య జరిగే లైంగిక కార్యం మూలంగా, స్త్రీ గర్భం ధరించి, నవ మాసాలు తన గర్భ సంచిలో మోసి, ప్రసవించడం ద్వారా పిల్లలు కలిగి వారి కుటుంబం మరియు వంశం వృద్ధి చెందుతుంది. భారతదేశంలోని కట్టుబాట్ల ప్రకారం స్త్రీ పురుషులు భార్యా భర్తలుగా మారిన తర్వాత మాత్రమే సంభోగంలో పాల్గొనాలి. భార్యా భర్తలు మొట్టమొదటిసారిగా సంభోగంలో పాల్గొన్న రాత్రిని శోభన రాత్రి (First Night) అని అంటారు.
మితంగా, జరిపే శృంగారం వల్ల వాసన గ్రాహక శక్తిని పెరగవచ్చు. మానసిక ఒత్తిడిని తగ్గించడం, రక్తపోటును తగ్గించడం, రోగనిరోధకశక్తిని పెంచడం, ప్రొస్ట్రేట్ కేన్సర్ వచ్చే అవకాశాలు తక్కువ అవ్వడం లాంటి ఆరోగ్యపరమైన లాభాల్ని చేకూరుస్తుందని కొంతమంది అభిప్రాయం. అయితే ఈ విషయాలను ధృవీకరించడానికి సరైన శాస్త్రీయమైన పరిశోధనలు జరిపిన ఆధారాలు లేవు. కాక పోతే, శృంగారం వల్ల ఏర్పడే దగ్గరితనం, భార్యా భర్తల్లో అన్యోన్నత మరియు భావప్రాప్తులు, సంభోగ సమయంలో పెరిగే ఆక్సిటోసిన్‌ లాంటి హార్మోనువల్ల శరీరానికి కలిగే ఉపయోగం, లాంటివి లేకపోలేదు..
రతి క్రీడ ద్వారా సంక్రమించే వ్యాధుల్ని సుఖ వ్యాధులు అంటారు. విచ్చలవిడిగా శృంగారకలాపల్లో పాల్గొనే వ్యక్తుల్లో, అపరిచితులతో కామకలాపం సాగించే వారికి, వేశ్యలదరి చేరే విటులకు, సెగవ్యాధి ("నిసీరియా గొనోరియా"), హెర్పిస్, సిఫిలిస్, మానవ పాపిల్లోమా వైరస్ మరియు ఎయిడ్స్ మొదలైన సుఖవ్యాధులు సంక్రమిస్తాయి.
సరైన అవగాహన లేకుండా మొట్టమొదటిసారి రతిక్రీడ చేస్తే ఎంతో చికాకుగాను అసంతృప్తిగాను వుంటుంది. కనుక మొదటిసారి రతిక్రీడ చేసుకునే వారు ప్రధానంగా 6 అంశాలు గమనించాలి. ఒకే లింగ జాతికి చెందిన వ్యక్తుల మధ్య రతి సంబంధాన్ని స్వలింగ సంపర్కం (హోమోసెక్సువల్స్) అంటారు. అనగా ఒక స్త్రీ మరొక స్త్రీతో అలాగే ఒక పురుషుడు మరొక పురుషునితో లైంగిక సంభోగం సలపడం. మనస్తత్వశాస్త్రం ప్రకారం స్వలింగ సంపర్కం అనేది ఒక మానసిక రోగము, వైద్యులు స్వలింగ సంపర్కాన్ని జన్యుపరమైన లోపముగా చెబుతారు. ఇది కొన్ని దేశాలలో చట్టబద్దంగా పరిగణిస్తారు. భారతదేశంలో ఇదొక సాంఘిక అనైతిక చర్యగా ఇదివరకు భావించినా చట్టబద్దం కావించ బడింది. అయితే స్వలింగ సంపర్కుల మధ్య వివాహం సంబంధానికి గుర్తింపు, ఆమోదం లభించదు.
ఒక వ్యక్తి రతి విషయంలో ఏ విదంగా ఆకర్షింప బడే రీతినిబట్టి వారి రతిప్రవృతి నిర్దారమౌతుంది. వారు ఎన్నుకునే లైంగిక బాగస్వాములను బట్టి వివిధ రతి ప్రవృత్తులను మనం గమనించవచ్చు.
జాగిర్ పల్లి
జాగీర్ పల్లి (సైదాపూర్) గ్రామం సైదాపూర్ మండలం లోని సుప్రసిద్ద గ్రామం. సైదాపూర్ మండలానికి 2 కి.మి దూరంలో ఉంది. జాగీర్ పల్లి, సైదాపూర్ గ్రామాల మధ్య గుట్ట పైన పెద్దమ్మ మరియు సమ్మక్క దేవాలయాలు ఉన్నాయి. ఈ జాతరలను రెండు గ్రామాల ప్రజలు కలసి జరుపుకుంటారు.
http://censusindia.gov.in/PopulationFinder/Sub_Districts_Master.aspx?state_code=28&district_code=03
అంగచూషణ
ముఖరతి అంగచూషణ అనేది రతిలో భాగం. సంభోగానికి ముందు ఒకరినొకరు ఉత్తేజ పరిచే ప్రక్రియ. ఇందులో స్త్రీ, పురుషుడి జననాంగాన్ని, పురుషుడు, స్త్రీ జననాంగాన్ని నోటితో ప్రేరేపించడం జరుగుతుంది. స్తీ, ద్వారా జరుపబడే అంగచూషణని ఫెలేషియో అని, పురుషుడు జరిపే అంగచూషణని కన్నిలింగస్అని అంటారు. జననేంద్రియాల్ని కాకుండా ఇతర శరీర భాగాల్ని నోటితో లేదా నాలుకతో ప్రేరేపించడాన్ని ముఖరతిగా భావించరు. ఇది రతి ప్రక్రియకు ముందు సహాయకారిగా ఉపయోగిస్తారు. సాధారణమైన రతి భంగిమలు దీనికి సరిపోతాయి. చాలా దేశాల సంస్కృతులలో ముఖరతిని నిషేధించాయి. స్వలింగ సంపర్కులు, కూడా అంగ చూషణకు పాల్పడటం పరిపాటి. 
అంగ చూషణం లేదా నోటితో చేసే లైంగిక కార్యం సంభోగంలో ఒక భాగం మాత్రమే. స్త్రీ, పురుషుని అంగాన్ని తన నోటిలో చొప్పించుకుని అతన్ని ప్రేరింప చేయడం, లేదా పురుషుడు స్త్రీ యోనిలోకి నోటితో స్త్రీని ప్రేరేపించడం అన్నమాట. ఆంగ్లంలో,నోటిసంభోగానికి (స్తీ నోట్లో అంగాన్ని పెట్టుకుని సుఖించే దాన్ని) ఫెలేషియో, (పురుషుడు నాలుకతో చేసే యోని సంభోగం) కన్నీలింగస్ అని పేర్లు. జననేంద్రియాల్ని కాకుండా ఇతర శరీర భాగాల్ని ప్రేరేపించడాన్ని నోటితో ముద్దులు పెట్టడం లాంటివి చేసినా అవి నోటి సంభోగంగా పరిగణింపబడదు. మామూలుగా, నోటితో చేసే సంభోగం అసలు క్రియకు సహాయకారిగా ఉపయోగ పడుతుంది. దీన్నే ఫోర్ ప్లే అంటారు. ఇందుకు సాధారణమైన రతి భంగిమలు సరిపోతాయి. స్త్రీలు జరిపే ఫెలేషియోలో ఒక్కొక్కప్పుడు పురుషుడి వీర్యాన్ని స్త్రీ, మింగడం జరుగుతుంది. దీని వలన ఆమెకు గర్భం ధరించడానికి తద్వారా పిల్లలు కలగడానికి అవకాశం లేనే లేదు. వీర్యం ఆమె జీర్ణాశయంలో విచ్ఛిన్నం అయిపోతుంది. జీర్ణవ్యవస్థకు జననేంద్రియ వ్యవస్థకు ఎటువంటి సంబంధం లేదు. అయితే, కొన్ని సుఖ వ్యాధులు, మానవ పాపిల్లోమా వైరస్ మరియు ఎయిడ్స్ వ్యాపిస్తాయి. నోటిలో ఏవైనా పుండ్లు లేదా గాయాలు ఉంటే వీటి వ్యాప్తి జరిగే అవకాశాలు ఎక్కువగా ఉంటాయి. అందువలన జననేంద్రియాల పరిశుభ్రత అంగచూషణకు పాల్పడే జంటకు చాలా అవసరం.
ఆంగ్ల వికీలో భాగం
గుద మైథునం
గుదద్వారములో (గుదము,)లో సంభోగం జరపడాన్ని గుద మైథునం లేదా గుదరతి అంటారు. ఈ రకమైన సంభోగంలో ఎక్కువగా స్వలింగసంపర్కులు పాల్గొన్నా, ఈ మథ్యకాలంలో చాలామంది బార్యా-భర్తలు కూడా ఈ రకమయిన సంభోగం (గుద మైథునం) ద్వారా భావప్రాప్తి చెందుతున్నట్టు పరిశోదనలు వెల్లడిస్తున్నాయి. ఇదివరకు మగవారు మాత్రమే ఈ తరహా సంభోగం ద్వారా సుఖ పడతారని అనే అపోహ ఉండేది. కానీ, ఇటీవల జరిగిన పరిశొదనల్లో స్త్రీలు కూడా ఈ గుదమైథునం ద్వారా భావప్రాప్తి పొంది, తద్వారా సుఖ పడతారని తేలింది.
ఇందుకు కారణం, స్త్రీలోని గుద లోపలిపొర, యోనిలోని లోపొర ఒక్కటే కావడం. జాగ్రత్తగా, నేర్పుగా భర్తగనుక, బార్యగుదను మైథునం చేస్తే, బార్య కూడా సుఖిస్తుందని తేలింది. అయితే గుద కండరాలకు, యోని కండరాల లాగా సాగే గుణం లేదు. అందువల్ల రాపిడి ఎక్కువై, గుదలో గాయం కావడం, మంటపుట్టడం లాంటి ప్రమాదాలు అనేకం జరుగ వచ్చు. ఇందుకు కెవై జెల్ లాంటి 'లూబ్రికెంట్స్' వైద్యులు సూచిస్తుంటారు. నపుంసకులు వ్యభిచారానికి గుదమైథునం అవలంబిస్తారు. అయితే గుదరతిలో అనేక సమస్యలున్నాయి. రతిలోగుదలోపలి భాగం అనేక రకములైన బాక్టీరియాలకు నిలయం. అందువల్ల మొగవాడి అంగానికి రోగాలు వచ్చే అవకాశాలు మెండుగా ఉన్నాయి. అందుకే గుద మైథునంలో తప్పని సరిగా తొడుగు వాడమని వైద్యుల సలహా. ఈ విదమైన సంభోగం ముఖ్యంగా అపరిచుతులతో జరిపినప్పుడు హెచైవికి దారి తీస్తుందని వెల్లడయింది.శరీర ధర్మ శాస్త్రము ప్రకరం తపు కాదు
శాశ్వత ఖాతా సంఖ్య
శాశ్వత ఖాతా సంఖ్య (పాన్ లేదా పర్మనెంట్ ఎకౌంట్ నంబర్) అనేది అక్షరాలు అంకెలు కలగలిసి ఉన్న యునిక్ సంఖ్యని భారత ఆదాయ పన్ను చట్టం 1961 ప్రకారం గుర్తింపబడిన న్యాయబద్దమైన ఎంటిటీస్ కు జారీ చేయబడుతుంది. ఇది భారతీయ ఆదాయపు పన్ను విభాగం (ఇండియన్ ఇన్ కమ్ టాక్స్ డిపార్త్ మెంట్) జారీ చేస్తుంది. ఇది గుర్తింపు పత్రంగా కూడా ఉపయోగపడుతుంది.
బ్యాంక్ అకౌంట్ ప్రారంభం, ఆదాయం పన్ను పరిధిలోకి వచ్చే జీతం లేదా బోధనా రుసుములను తీసుకొనుటకు, పరిమితికి మించి కొనే లేదా అమ్మే ఆస్తులకు వంటి దాదాపు అన్నిఆర్థిక లావాదేవీలకు ఈ సంఖ్య తెలియజేయటం తప్పని సరి.దీని యొక్క ముఖ్యోద్దేశం అధిక విలువ కలిగిన వ్యక్తుల ఆర్థిక లావాదేవీలను పసిగట్టి తద్వారా పన్ను ఎగవేతలను అరికట్టటం.
శాశ్వత ఖాతా సంఖ్య అనేది యునిక్, జాతీయ మరియు శాశ్వతం. ఈ సంఖ్య కలిగిన వారి చిరునామా ఒక రాష్ట్రం నుండి మరొక రాష్ట్రమునకు మారినప్పటికీ ఈ సంఖ్య మాత్రం మారదు.
లింగములు
సంస్కృతంలో లింగం - పుంలింగం, స్త్రీలింగం, నపుంసకలింగం అని మూడు రకాలుగా ఉన్నాయి. అక్కడ లింగ వివక్ష చేసే విధానం శబ్దాన్ని ఆశ్రయించి ఉంటుంది.
తెలుగులో లింగాన్ని నిర్ణయించే విధానం అర్థాన్ని ఆశ్రయించి ఉంటుంది.
పుంలింగం, స్త్రీలింగం, నపుంసకలింగం మరియు సామాన్య లింగము అని నాలుగు రకములు ఉన్నాయి.
1. మహద్వాచకములు - పురుషులను వారి విశేషణములను తెలియజేయు పదములు మహద్వాచకములు. వీటిని పుంలింగం అని అంటారు - రాముడు, ధీరుడు.
2. మహతీ వాచకములు - స్త్రీలను వారి విశేషణములను తెలియజేయు పదములు మహాతీ వాచకములు - వీటిని స్త్రీలింగం అని అంటారు - సీత, బుద్ధిమంతురాలు.
3. అమహద్వాచకములు - పశు పక్షాదులను తెలియజేయు శబ్దములు అమహద్వాచకములు. వీటిని నపుంసకలింగం అని అంటారు - చెట్టు, రాయి, కాకి.
పురుషాలు
సంస్కృతంలో కర్తను బట్టి పురుషలు మూడు విధములు.
1. ప్రథమ పురుష - ప్రస్తుతము ఎదురుగా లేకుండ, పరోక్షములో నున్న కర్తను తెలియజేయునది ప్రథమ పురుష - అతడు, ఆమె, వారు, అది.
2. మధ్యమ పురుష- ఎదుటనున్న కర్తను తెలియజేయునది మధ్యమ పురుష - నీవు, మీరు.
3. ఉత్తమ పురుష - ఎవరికి వారే కర్తలుగాగల పదములు - నేను, మేము.
ఈ సూత్రాన్ని గుర్తు పెట్టుకునేందుకు ఒక కొండగుర్తు 
"వాడు ప్రధముండ, నువ్వు మధ్యముండ, నేను ఉత్తముండ"
ఈ దిగువ సూత్రం కూడా గుర్తుంచుకోదగినదే.
"తన్ను ఉత్తమ, ఎదుట మధ్యమ, ఎక్కడెక్కడో ప్రధమ"
విధిరాత
విధిరాత అంటే విధాత(బ్రహ్మదేవుడు) రాసిన రాత. దీనినే తలరాత అని కూడా అంటారు. ప్రతి మనిషికీ భగవంతుడు కష్ట సుఖాలను ముందే నిర్ణయిస్తాడు అనేది ధార్మక మతాల సిద్ధాంతం. ధార్మిక మతాల ప్రకారం మనిషి చేసిన కర్మల పక్రారం ఆ కర్మ ఫలం అనుభవించి తీరాలి. 
అబ్రహమిక్ మతాలలో కూడా విధిరాత మీద నమ్మకాలు ఉన్నాయి. రెండిటికీ స్వల్ప తేడా ఉంది. ధార్మిక మతాల ప్రకారం భగవంతుడు మనిషికి కష్టసుఖాలను నిర్ణయిస్తాడే తప్ప మనిషి చేసే మంచి లేదా చెడును నిర్ణయించడు. అబ్రహమిక్ మతాల ప్రకారం మనిషి చేసే అన్ని పనులు భగవంతుడు నిర్ణయిస్తాడు.(బుఖారీ 23:83)
పనసకాయ కూర
కూర పనస - పావుకాయ (పైతొక్క, లోపలి నార తీసేసి, తొనల్ని, గింజల్ని వేరుచేసి విడివిడిగా సన్నగా తరిగి ఉంచుకోవాలి), కారం - పావు టీ స్పూను, బెల్లం - గోలీకాయంత, పసుపు - చిటికెడు, ఉప్పు - రుచికి తగినంత, చింతపండు 2 రెబ్బలు, పచ్చికొబ్బరి కోరు - 1 కప్పు, ఆవాలు - అర టీ స్పూను, కరివేపాకు - 4 రెబ్బలు, మెంతులు - అర టీ స్పూను, వెల్లుల్లి - 6 రేకలు, నూనె - 2 టేబుల్ స్పూన్లు.
ఎండుమిర్చి - 5, ధనియాలు - అర టేబుల్ స్పూను, జీలకర్ర - 1 టీ స్పూను (ఇవన్నీ వేగించుకోవాలి), ఇంగువ - చిటికెడు
పాన్‌లో గింజల్ని ఉడికించి తీసి పక్కనుంచాలి. అదే పాన్‌లో తొనల ముక్కలు, పసుపు, బెల్లం, కారం, ఉప్పు వేసి ముక్కలు మెత్తబడ్డాక గింజల్ని కలపాలి. కూరలో ధనియాలపొడి మిశ్రమం, చింతపండు, పచ్చికొబ్బరి వేసి కొద్ది నీరు చేరుస్తూ మరికాసేపు ఉడికించాలి. వేరే చిన్న కడాయిలో నూనె వేసి ఆవాలు, మెంతులు, కరివేపాకు, వెల్లుల్లితో తాలింపు పెట్టి కూరలో కలపాలి.
వర్ష ఋతువు
వర్ష ఋతువు అంటే శ్రావణ, బాధ్రపద మాసములు. విరివిగా వర్షాలు పడును. ఆకాశం మేఘావృతము అయి ఉంటుంది. భారతదేశంలో వివిధ కాలాలలో వాతావరణంలో ఏర్పడే మార్పులను బట్టి, సంవత్సరమును ఆరు ఋతువులుగా విభజించారు. వాటిలో ఒకటి వర్ష ఋతువు.
వర్షా కాలం
శ్రావణం మరియు బాధ్రపదం
జూలై 20 నుండి సెప్టెంబర్ 20 వరకు
చాలా వేడిగా ఉండి, అత్యధిక తేమ కలిగి, భారీ వర్షాలు కురుస్తాయి.
రక్షా బంధనము, శ్రీకృష్ణ జన్మాష్టమి, వినాయక చవితి, ఓనం
వసంత ఋతువు
గ్రీష్మ ఋతువు
శరదృతువు
హేమంత ఋతువు
శిశిర ఋతువు
ఋతువు
ఋతుపవనాలు
ఆంధ్ర ప్రదేశ్ శాసనసభ సభ్యుల జాబితా (2009)
2009 లో ఎన్నిక అయిన 12 వ ఆంధ్ర ప్రదేశ్ శాసనసభ సభ్యుల జాబితా
మొత్తం 294 శాసనసభ్యుల జాబితా
ముప్పవరపు
ముప్పవరపు: తెలుగు వారి ఇంటి పేరు. ఈ ఇంటి పేరు కలవారు ఎక్కువగ కమ్మ కులమునకు చెందినవారు. ముప్పవరపు ఇంటి పేరు వారు గుంటూరు జిల్లా లోను, క్రిష్నా జిల్లా లోను మరియు ప్రకాశం జిల్లాలోను ఉన్నారు. భారతీయ జనత పార్టీ పూర్వ జెనెరల్ సెక్రెటరి ముప్పవరపు వెంకయ్య నాయుడు ప్రకాశం జిల్లాకు చెందిన వారు.
ఐక్య జీహాద్ సంఘం
అనేక ఇస్లామిక్ తీవ్రవాద సంస్ధలు కలిసి ఏర్పడిన సంఘమే ఐక్య జీహాద్ సంఘం. ఈ సంఘానికి ప్రస్తుత అధ్యక్షుడు హిజ్బుల్ ముజాహిద్దీన్ నాయకుడు సయద్ సలాహుద్దీన్.
ఇందులో సభ్యులుగా ఉన్న సంస్ధలు:
త్రికోణాసనం
త్రికోణాసనం (సంస్కృతం: त्रिकोणसन) యోగాలో ఒక విధమైన ఆసనము.
చక్కగా నిలబడి సమస్థితిలో ఉంటూ శ్వాస పీలుస్తూ వదలాలి. వెన్నుముక నిటారుగా ఉంచాలి. రెండు కాళ్ళు వీలైనంత దూరంగా జరపాలి. నిదానంగా రెండు చేతులను కూడా భూమికి సమాంతరంగా పైకి లేపి ఉంచాలి. మోచేతులను వంచ కూడదు. అరచేతులను నేలవైపు ఉండే విధంగా చూడాలి. తర్వాత నిదానంగా గాలిని వదులుతూ కుడి చేతితో కుడి పాదాన్ని తాకే విధంగా మెల్లగా శరీరాన్ని వంచాలి.ఇదే సమయంలో ఎడమ అరచెయ్యిని పైకెత్తి నిటారుగా ఉంచాలి. శిరస్సు ఎడమ అరచేతి వైపు చూస్తూ ఉండాలి. తర్వాత శ్వాస పీలుస్తూ పైకి రావాలి. కుడి చేతివైపు ఏ విధంగా శరీరాన్ని వంచామో అదే విధంగా ఎడమ చేతి వైపు కూడా శరీరాన్ని వంచాలి.
త్రికోణాసనం వలన కాలికండరాలకు మంచి బలం చేకూరుతుంది. ఇందులోనున్న వికృతులు దూరమవుతాయి. రెండుకాళ్ళు సమాంతరంగా వికసిస్తాయంటున్నారు యోగా నిపుణులు. దీంతో చీలమండలలో శక్తి పుంజుకుంటుంది. వెన్నునొప్పి దూరమై, మెడ సునాయాసంగా తిరుగుతుందంటున్నారు యోగా గురువులు. ఉదరం బలంగా అయ్యి జీర్ణవ్యవస్ధ సక్రమంగా పనిచేస్తుంది.
శుప్తవజ్రాసనం
శుప్తవజ్రాసనం యోగాలో ఒక విధమైన ఆసనము.
తొడ యొక్క పైభాగములో నొప్పి మరియు గ్యాస్ట్రిక్ ఇబ్బందులు గలవారు ఈ ఆసనాన్ని చేయరాదు.
పండితారాధ్యుల మల్లికార్జున శర్మ
పండితారాధ్యుల మల్లికార్జున శర్మ (1910 - 1950) గుంటూరు జిల్లా తెనాలి తాలూకా ఈమని గ్రామములో ఒక సనాతన ఆరాధ్య కుటుంబానికి చెందిన వీరభద్రయ్య మరియు లింగమాంబ గార్లకు 1910 సంవత్సరంలో జన్మించాడు. చిన్నతనములోనే తల్లిని కోల్పోయిన శర్మ పినతల్లి భ్రమరాంబ వద్ద పెరిగాడు..
తెలుగులో పంచకావ్యాలు చదివిన శర్మ హిందీలో రాష్ట్రభాష అధ్యయనం చేశాడు. యుక్తవయసులో జాతీయోద్యమానికి ఆకర్షించబడి 1931-32లో ఉప్పు సత్యాగ్రహములో పాల్గొని 6 నెలలు రాజమండ్రి జైలులో మరో 6 నెలలు రాయవేలూరు జైలులో శిక్ష అనుభవించాడు. జైలునుండి తిరిగివచ్చి నెత్తిన ఖద్దరు మూటతో ఊరూరా తిరుగుతూ ఖద్దరు అమ్మకముతో బాటు జాతీయోద్యమము ప్రచారము చేస్తున్న శర్మకు సత్యాగ్రహ విరమణ నచ్చలేదు. అదే సమయములో రష్యాలో విప్లవము, అచట స్వాతంత్ర్యాన్ని సాధించిన విధానము మున్నగు విషయాలు చదివి ప్రభావితుడయ్యాడు. శర్మలాంటి యువకులంతా కమ్యూనిస్ట్ సిద్ధాంతాల చర్చలతో సంఘటితమైనారు. పార్టీ నిషేధకాలములో కార్మిక సంఘాలను, వ్యవసాయ కూలీ సంఘాలను ఊరూరా నిర్మించాడు. శర్మ పట్టుదల, చొరవ, ఓపిక, సమస్యలు పరిష్కరించె విధానం, కలుపుగోలుతనం, వ్యవసాయ కూలీలకు, బీదప్రజలకు దగ్గర చేశాయి. భుజాన సంచితో, వక్కపొడి నములుతూ, నిత్యం చిరునవ్వుతో గ్రామాల వెంట వ్యవసాయ కూలీల మధ్య తిరుగుతూ, వారి సమస్యల పరిష్కారము కొరకు పోరాడుతూ ఉద్యమాన్ని నిర్మిస్తూ దోపిడీ లేని సామ్యవాద రాజ్యాన్ని నెలకొల్పడానికి కృషి చేశాడు. రైతులకు అవసరమైన కృష్ణ కాలువ పనులలో స్వయంగా కూలీలతో బాటు కష్టపడి పనిచేశాడు. 1943లో తన వంతు ఆస్తి పంచుకొని, దానిని అమ్మి పార్టీ నిధికి జమకట్టి తన విప్లవదీక్షను నిరూపించాడు.
స్వాతంత్ర్యానంతరము ప్రజల ఆకాంక్షలు నెరవేరక, పెరిగిన ధరలు, పన్నులు, నల్లబజారులకు వ్యతిరేకముగా రైతు కూలీలను ఐక్యపరిచి ముందుండి పోరాడాడు. తెనాలి తాలూకా అమృతలూరులో పెద్ద ఎత్తున సమ్మె పోరాటము సాగింది. 1950 సెప్టెంబరులో శర్మను పోలీసులు అరెస్ట్ చేశారు. రెండు వారాలు చిత్రహింసలు పెట్టారు. ఏ విధమైన రహస్యాలు రాబట్టలేని పోలీసులు చేసిన హింసలకు శర్మ అక్టోబరు 9న మరణించాడు. గుంటూరు కాంప్ మేడపై నుండి దూకి చనిపోయాడని ప్రకటన వెలువడింది.
చైనీస్ భాష
చైనీస్ భాష అన్నది సినో-టిబెటన్ భాషా కుటుంబంలో విభాగం, ఒకదానికొకటి సంబంధం కలిగివుండి కూడా ఒక్కోసారి ఒక భాష మరో భాష వారికి అర్థం కాని స్థితిలోని భాషల గుంపు. చైనాలోని సంఖ్యాధిక్య హాన్లు, ఇతర జాతుల వారూ మాట్లాడుతూంటారు. దాదాపు 120 కోట్లమంది జనం ఏదోక చైనీస్ భాషా రూపాన్ని తమ మాతృభాషగా కలిగి ఉన్నారు. ఈ భాషను మాతృభాషగా కలవారు ప్రపంచం జనాభాలో 16 శాతం కలిగివున్నారు
చైనీస్ లోని అంతర్గత వైవిధ్యం, రొమానిక్ భాషలతో పోలుస్తూంటారు, కానీ రొమానిక్ ని మించి ఈ వైవిధ్యం చైనీస్ లో ఉంటుంది. చైనీస్ లో 7 నుంచి 13 ప్రాంతీయ గ్రూపులు ఉండగా, వారిలో ప్రధానంగా ఎక్కువమంది మాండరిన్ (960 మిలియన్లు), ఆ తర్వాత యీ (80 మిలియన్లు), మిన్ (60 మిలియన్లు) మాట్లాడుతూంటారు. జియాంగ్, కొంతవరకూ నైఋతి మాండరీన్ మాండలీకాలు ఒకేలాంటి పదాలు పంచుకోవడం ఉన్నా చాలావరకూ ఈ గ్రూపుల్లో ఒకరి భాష/మాండలీకం ఒకరికి అర్థం కావు.
ప్రామాణిక చైనీస్ "(పుటోంఘువా/గుయోయు/హ్యుయాయు)" మాండరీన్ యొక్క బీజింగ్ మాండలీకం ఆధారం చేసుకుని ప్రామాణీకరించిన చైనీస్.  చైనా, తైవాన్ దేశాల్లో ఇది అధికారిక భాష కాగా సింగపూర్ దేశంలోని నాలుగు అధికారిక భాషల్లో ఒకటి. అమెరికా ఆరు అధికారిక భాషల్లో ఇది ఒకటి. ప్రామాణిక భాషను రాసే పద్ధతిని చైనీస్ లిపి అంటూంటారు, ఒక్కో అక్షరం ఒక్కో శబ్దాన్ని కాక పదాన్ని సూచించే లోగోగ్రామ్ పద్ధతిలో ఉంటుంది. దీన్ని మరి ఏ ఇతర విధంగానూ ఒకరికొకరి పదాలు అర్థం కాని చైనీస్ భాషా వ్యవహర్తల్లో అక్షరాస్యులు ఉపయోగిస్తూంటారు. అయితే ఒక్కో అక్షరాన్ని తమ తమ భాషల్లోని పదాలుగా చదువుకుంటూంటారు.
ఇతర చైనీస్ రకాల్లో కంటోనెస్ హాంగ్ కాంగ్, మకావ్ లలో విస్తృతంగా మాట్లాడే భాష, ఆ ప్రాంతాల అధికారిక భాష. గువాంగ్ డాంగ్ ప్రావిన్సులోనూ, గువాంగ్జి ప్రావిన్సులో ప్రధాన భాగంలోనూ చాలా ప్రభావం కలిగివుంది కంటోనెస్. అలానే విదేశాల్లోని చైనీయులు కూడా ఎక్కువగా ఈ మాండలీకాన్ని వాడతారు. దక్షిణాది మిన్ మాండలీకాలు, మిన్ గ్రూపులో భాగం. ఈ మాండలీకాల్లో దక్షిణ ఫుజియన్ ప్రాంతంలో విస్తారంగా మాట్లాడతారు. చెప్పుకోదగ్గ మార్పుచేర్పులతో వీటిని తైవాన్, ఆగ్నేయాసియా ప్రాంతాల్లో మాట్లాడతారు. హక్కా మాండలీకాన్ని కూడా తైవాన్, ఆగ్నేయాసియాలోని డయాస్పోరాలో వినియోగిస్తారు. షాంఘైనీస్ సహా ఇతర వు మాండలీక రకాల్లో తూర్పు చైనాలోని కింది యంగ్త్జ్ ప్రాంతంలో విస్తృతంగా మాట్లాడతారు.
కొండమీద ప్రసంగం
కొండమీద ప్రసంగం అనేది యేసు ప్రభువు తన పరిచర్య ప్రారంభించిన తర్వాత చేసిన గొప్ప ప్రసంగంగా పరిశద్ద గ్రంథంలో వ్రాయబదింది. ఇది కేవలం ఒక ప్రసంగం మాత్రమే కాదు, ఈ లోకంలో ప్రజలు వారి జీవితం ఎల జీవించాలి? అనే విషయాన్ని ఆయన ప్రజలకు ఈ గొప్ప ప్రసంగం ద్వారా చెప్పారు.
ఫూల్ చంద్ ఎక్స్ పోర్ట్స్ లిమిటెడ్
ఫూల్ చంద్ ఎక్స్ పోర్ట్స్ 1975 లో ఫూల్ చంద్ అగర్వాల్ చే స్థాపింప బడ్డ ముంబయి కి చెందిన ఒక బహుళ వ్యాపార సంస్థ.
ఫూల్ చంద్ ఎక్స్ పోర్ట్స్ లో ఈ క్రింది విభాగాలు కలవు.
ఇనుప, బాక్సైట్, మ్యాంగనీస్ గనుల ఎగుమతి చేసే విభాగం. చైనా, ఆస్ట్రేలియా మరియు ఇండొనేషియా ల నుండి బొగ్గు గనులను దిగుమతి చేస్తుంది. వీటిని నిర్వహించటానికి హల్దియా, పరదీప్, విశాఖపట్నం, మంగుళూరు వంటి పోర్టులలో కావలసిన సాంకేతిక వసతులను ఏర్పాటు చేసుకొన్నది. 2003-04 సంవత్సరానికి గాను 5,00,000 టన్నుల ఇనుప గనిని, 2005 వ సంవత్సరానికి 2 మిలియన్ టన్నుల ఇనుప గనిని ఎగుమతి చేసినది.
యాక్టివేటెడ్ కార్బన్, పొటాషియం పర్మాంగనేట్, సోడా యాష్, కాస్టిక్ పొటాష్ మరియు సోడియం సయనైడ్ ల ఎగుమతి చేస్తుంది.
1995 లో బెంగళూరు కేంద్రంగా వస్త్రాలు రూపొందించే సంస్థగా ప్రస్తుత నిర్వహణ దర్శకుడు ప్రదీప్ అగర్వాల్ చే ప్రతీక్ అపారెల్స్ నెలకొల్పబడ్డది. ఈ క్రింది బ్రాండులకి ప్రతీక్ అపారెల్స్ వస్త్రాలను తయారు చేస్తుంది.
ఉక్కు, అల్యుమినియం, జింక్ లోహాలను ముడి పదార్థాలుగా అంతర్జాతీయ ప్రమాణాలతో ఎగుమతి చేస్తుంది ఈ విభాగం.
గోధుమలు/గోధుమ పిండి, వరి, పంచదార, తేయాకు, సోయా బీన్, బంగాళా దుంపలు మరియు పప్పు ధాన్యాలను ఎగుమతి చేస్తుంది.
నారమ్మగూడెం
నారమ్మగూడెం నల్గొండ జిల్లా నిడమానూరు మండలంలోని గ్రామము.
ఊరి చుట్టూ పచ్చని పంట పొలాలతో ప్రశాంతంగా వుంటుంది. ఇది వ్యవసాయ ఆధారిత గ్రామము. వరి ప్రధాన పంట. గ్రామ జనాభా సుమారు నాలుగు వెలు.
భారత ప్రభుత్వం నిర్వహించిన 2011 గణాంకాల జాలగూడు
బ్యాంకింగ్ మరియు ఆర్థిక సేవలు
ఆర్థిక రంగం అనగా ఆదాయ వ్యయాల నిర్వహణ అని స్థూలంగా చెప్పుకోవచ్చు. ముఖ్యంగా సంస్థయొక్క లావాదేవీలను నిర్వహంచుట, విశ్లేషించుట, తనిఖీలు, నియంత్రణ సంస్థలతో పనిచేయుట ముఖ్యమైనవి. సాధారణ లెడ్జెర్ తయారి, సంవత్సరాంత తనిఖీ, పన్నుల చెల్లింపు, జీతభత్యాల నిర్వహణ, కంపెనీ ఆర్థిక నిర్వహణ, కంపెనీ నివేదికలు, బోర్డు సమావేశాల నిర్వహణ, అవసరాన్నిబట్టి (అడ్హాక్) నివేదికలు, సంస్థ అంతర్గత లావాదేవీల బేరీజు లాంటి పనులు చేయబడతాయి.
రిజర్వ్ బ్యాంకుతో మొదలుకొని వివిధ బ్యాంకులు, ప్రతి సంస్ధ
క్లర్క్ (గుమస్తా),ప్రొబేషనరీ ఆఫీసర్, బ్రాంచి మేనేజర్
ఫైనాన్స్ ఎనలిస్ట్,డిప్యూటీ ఫైనాన్స్ మేనేజర్,ఫైనాన్స్ మేనేజర్
అకౌంటు ఎక్జెక్యూటివ్, అకౌంటెంటు, అకౌంట్స్ అధికారి, ఛార్టర్డ్ అకౌంటెంట్, టాక్సేషన్ మేనేజర్
బి కామ్, సి.ఎ (ఆకౌంటు ఉద్యోగాలు)
ఏదైనా డిగ్రీ (ఇతర బ్యాంకు ఉద్యోగాలు)
కంప్యూటర్ల వినియోగం ఎక్కువైనందున, అకౌంటింగ్ కంప్యూటర్ పాకేజీలో శిక్షణ పొందితే ఉద్యోగవకాశాలు సులభంగా దొరుకుతాయి.
బ్యాంకు ప్రొబేషనరీ ఆఫీసర్ ఉద్యోగాలు ప్రవేశపరీక్ష ద్వారా ఎంపికచేస్తారు.
ప్రవేశ పరీక్షలు
విద్య, ఉపాధి అవకాశాలు తక్కువగా, సాధారణ అర్హతలు కలిగి అవకాశం కోసం ఎదురుచూసే వారు ఎక్కువకావటంతో, ప్రవేశ పరీక్షలు బాగా ప్రాముఖ్యతను సంతరించుకున్నాయి.
ఆంధ్రప్రదేశ్_లో_విద్య#పదవతరగతి ఆ తరువాత స్థాయి చదువులకు ప్రవేశ పరీక్షలు చూడండి
'10వ తరగతి అర్హత'=సూపర్‌వైజర్/ మ్యాట్రన్ గ్రేడ్-II నగూప్-IV)=
=మల్టిపర్సస్ హెల్త్ వర్కర్స్=
=డిగ్రీ అర్హత=
=పంచాయతీ సెక్రటరీ : నగూప్-II)=
-*సిలబస్ : జనరల్ స్టడీస్ పేపర్-150 మార్కులు.-* సిలబస్ : జనరల్ స్టడీస్, సంబంధిత సబ్జెక్ట్
=డిగ్రీ కాలేజ్ లెక్చరర్స్==అసిస్టెంట్ ఎగ్జిక్యూటివ్ ఇంజనీర్=
కూపన్ మాల్
ఫూల్ చంద్ ఎక్స్ పోర్ట్స్ లిమిటెడ్కి చెందిన బెంగళూరు లోని ప్రతీక్ అపారెల్స్ చే నిర్వహింపబడుతున్న, తక్కువ ధరలకే బ్రాండెడ్ వస్త్రాలను విక్రయించే ఒక షాపింగ్ మాల్. పురుషులకు, స్త్రీలకు, పిల్లలకు వస్త్రాలనే కాకుండా పాద రక్షలు, ఎలక్ట్రానిక్ పరికరాలు మరియు ఇతర వస్తువులను విక్రయిస్తుంది.
సమాచార సాధనాలు
సమాచార సాధనాలు వివిధ రకాలుగా అభివృద్ధి చెందినవి. వీటిలో ముఖ్యంగా పత్రికలు, రేడియో, టెలివిజన్, ఇంటర్నెట్ పేర్కొనాలి. 
ముఖ్య వ్యాసం: భారత దేశంలో సమాచార సాధనాల విస్తృతి
మీడియా రీసర్చ్ యూసర్స్ కౌన్సిల్ 2008R2 (జులై 2008) ప్రకారం టెలివిజన్ 55.84%, పత్రికలు 38.3%, రేడియో 21.4%, సినిమా 9.9% ఇంటర్నెట్ 1.7%వ్యక్తులకు చేరుతున్నది. 2006 R2 పోల్చితే టెలివిజన్, రేడియో, ఇంటర్నెట్ తమ విస్తృతిని పెంచుకొనగా, పత్రికలు, సినిమా తగ్గుముఖం పట్టాయి.
వార్తలు ప్రత్యేకాంశంగా సర్టిఫికెట్ నుండి పిజి స్థాయి వరకు వివిధ కోర్సులున్నాయి.
ప్రతి పత్రిక, జర్నలిస్టులను తయారుచేయడానికి ఎంపిక చేసిన అభ్యర్థులకు ప్రత్యేక కళాశాలల ద్వారా శిక్షణ ఇస్తున్నది. అభ్యర్థులకు జర్నలిజం పట్ల ఆసక్తి, సామాజిక స్పృహ, చొచ్చుకుపోయే చొరవ, విన్నదీ కన్నదీ పదిమందితో పంచుకుందామనుకునే గుణం వుండి వాడుక భాషలో చక్కటి తెలుగు రాయగలిగే సామర్థ్యం వుంటే దరఖాస్తు చేసుకోవచ్చు. సాధారణంగా, ఇవ్వబడిన విషయంపై స్వంతంగా రాసిన వ్యాసము జతపరచాలి. ఆ తరువాత ప్రవేశ పరీక్ష ఆధారంగా ఎంపిక చేస్తారు. డిటిపి (తెలుగు) వచ్చిన వారికి, ఆంగ్ల అనువాద సామర్థ్యం ఉన్న వారికీ ప్రాధాన్యం ఇస్తారు. శిక్షణ కాలంలో ఉపకార వేతనం ఇస్తారు.
వార్తా పత్రికలలో విలేఖరి, ఎడిటింగ్, సబ్ఎడిటర్, ప్రూఫ్ రీడర్, నిర్వహణ, ఉత్పత్తి, సాంకేతిక మరియు ముద్రణ కొరకు ఉపాధి అవకాశాలున్నాయి. టెలివిజన్ ఛానెళ్ళు పెరిగిపోవడంతో వార్తలు, ఫిల్మ్, వాణిజ్య ప్రకటణలు, టివి యాంకర్ మరియు వీడియో జాకీ లాంటి ఉపాధి అవకాశాలు పెరిగాయి.
ఫ్యూచర్ గ్రూప్
ఫ్యూచర్ గ్రూప్ అనునది ప్రాథమికంగా ఒక రిటైల్ సంస్థ. దీనికి ఫైనాన్స్, పెట్టుబడి, ఇన్ష్యూరెన్స్, వినోద, రియల్ ఎస్టేట్ మరియు లాజిస్టిక్స్ విభాగాలు ఉన్నాయి. ఇది కిషోర్ బియానీ చే నిర్వహింప బడుతున్నది.
ఫ్యూచర్ గ్రూప్ యొక్క రిటైలింగ్ మాల్ లు
వీటిలో ఈ క్రింది ఔట్ లెట్లు నిర్వహింప బడతాయి.
ఫ్యూచర్ గ్రూప్ యొక్క పెట్టుబడి బ్రాండు, ఫ్యూచర్ క్యాపిటల్ హోల్డింగ్స్
ఇటాలియన్ ఇన్ష్యురెన్స్ సంస్థ జెనరాలితో భాగస్వామ్యం కుదుర్చుకొని ఫ్యూచర్ జెనరాలి గా నడుప బడుతోంది.
బ్లూ ఫుడ్స్ అనే సంస్థ యొక్క భాగస్వామ్యంతో నిర్వహింపబడుతున్న రెస్టారెంట్ లు.
అమెరికాకి చెందిన స్టేషనరీ సంస్థ స్టేపుల్స్, ఫ్రాన్స్‌కు చెందిన సీలియో మరియు మధ్య ప్రాచ్యానికి చెందిన ఆగ్జియోం కమ్యూనికేషన్స్
ఫ్యూచర్ గ్రూప్ కార్పొరేట్ ప్రొఫైల్
వక్తృత్వం
వక్తృత్వం అనగా ఏదైనా విషయము గురించి ఆసక్తికరంగా మాట్లాడటం లేక ఉపన్యాసము చేయడం. తోటివారిపై ప్రభావం చూపడంలో, ఇది చాలా ఉపయోగం. చర్చ లాంటి కార్యక్రమాలలో కూడా ఈ కళ తెలిసినవారు చాలా సులభంగా ఇతరులను ఆకట్టుకుంటారు. అందువలన, పాఠశాల స్థాయినుండే విద్యార్థులలో వేదిక భయము పోగొట్టటానికి, వక్తృత్వ పోటీలు ఏర్పాటు చేస్తారు.
ప్యాంటలూన్ రిటెయిల్ ఇండియా లిమిటెడ్
ముంబయి కేంద్రంగా నిర్వహింపబడుతున్న ఒకానొక బహుళ వ్యాపార రిటెయిల్ సంస్థ. ఇటాలియన్ ఇన్ష్యురెన్స్ సంస్థ జెనరాలి, అమెరికా స్టేషనరీ సంస్థ స్టేపుల్స్ తో జాయింట్ వెంచర్ ఒప్పందం
ఇంటర్నేషనల్ రిటెయిలర్ ఆఫ్ ద ఇయర్ గా అమెరికా కు చెందిన నేషనల్ రిటెయిల్ ఫెడరేషన్, ఎమర్జింగ్ రిటెయిలర్ ఆఫ్ ద ఇయర్ గా బార్సిలోనా లో వరల్డ్ రిటెయిల్ కాంగ్రెస్ గుర్తింపు.
ఫ్యూచర్ బజార్.కాం భారతదేశం యొక్క షాపింగ్ పోర్టల్ గా జనాదరణ
చాప్టర్-6
చాప్టర్-6 2010 లో విడుదలైన తెలుగు చిత్రం. ప్రముఖ కథానాయిక కళ్యాణి నిర్మాతగా, ఆమె భర్త సూర్య కిరణ్ దర్శకుడిగా రూపొందిన చిత్రం. ఈ చిత్రం ఆరు కథల సమాహారం.
హ్యాపీ హ్యాపీగా
హ్యాపీ హ్యాపీగా 2010లో విడుదలైన తెలుగు చిత్రం. వరుణ్ సందేశ్ కథానాయకుడు.
క్రియలు (శుద్ధిపరచు పద్ధతులు)
హతయెగమందు ఈ యెగ ప్రక్రియలు వివరించబడినవి. ప్రధాన క్రియలు - ఘట శోధన ప్రక్రియలు : ఘటము అనగా శరీరము. శరీరమును శుద్ధి పరచు ఆరు పద్ధతులు (షట్క్రియలు)
ముఖ్య గమనిక: ఈ పద్ధతులను అనుభవముగల యొగ గురువుల వద్ద చూచి నేర్చుకొనవలెను. కేవలము చదివి ప్రయత్నము చేయవద్దు.
1. ధౌతి : అనగా శరీరములోని అన్తర భాగములను కడుగుట. (నీరుతొ గాని, వాయువుతొ గాని, పలుచని కిచిడీతొగాని, మెత్తటి నూలు వస్త్రముతొ గాని నొటి ద్వారమునుండి ఉదరము వరకు శుద్ద్ది చేయట.) ధౌతి వలన కఫదొషములు తొలగును.జీర్ణాశయము బాగుగా పనిచేయును.ఆస్త్మావ్యాధి తగ్గు అవకాశము కలదు
2. నేతి : అనగా నాసిక రంద్రములను నీటితొ గాని, పాలతొ గాని, సూత్రముతొ గాని కడుగుట. (నేతి - జలనేతి, సూత్రనేతి, దుగ్ధనేతి మరియు ఘృతనేతి - అని నాలుగు విధములు.) నేతి క్రియ వలన శ్వాస సంబంధిత రొగములు, జలుబు రొగములు, తలబరువు తగ్గును.
3 .బస్తి ; యెనీమా ప్రక్రియ .బస్తి ; యెనీమా ప్రక్రియ వలన మలబద్దకము, మూలవ్యాధి తొలగును. రాబొవు రాచ వ్యాధులు ( కేన్షర్ వ్యది) రావు.
4. నౌలి: దక్షిణ, మధ్య,వామ అని మూడు విధములు. నౌలి ప్రక్రియ వలన విషపూరితమగు ఆహారము కూడా జీర్ణమగును. శాస్త్రము ప్రకారము మరణము రాదు.
5. త్రాటకము: అనగా ఏకాగ్రత . దీపములో గాని, ఉదయించు సూర్య చంద్రుల వేపు గాని ద్రిష్టిని నిలుపుట. త్రాటకము వలన ఏకాగ్రత పెరుగును. అన్త్రర్గత శక్తులు బయిటకు వఛ్చును.
6. కపాలభాతి :కపాలము అనగా తల భాగము.వాయువును నాసాగ్రముల ద్వారా వేగముగా బైటకు పదె పదె వదలుట. కపాలభాతి వలన శిరస్సు లోని భాగములు శుభ్రమగును.కంటికి, చెవులకు, ముక్కునకు, మెదడుకు ఛాల మంఛిది. 
ఈ క్రియల వలన చాల శారీరక మానసిక లాభములు ఉన్నాయి. ఈ క్రియలను సుర్యొదయమునకు ముందుగా చేయుట మంచిది.
శరీరమును శుద్ధి పరచు ఆరు పద్ధతులు (షట్క్రియలు) ఏవనగా - కపాలభాతి, నేతి, ధౌతి, నౌలి, త్రాటకము మరియు బస్తి.
నేతి - జలనేతి, సూత్రనేతి, దుగ్ధనేతి మరియు ఘృతనేతి - అని నాలుగు విధములు.
ఉష్ట్రాసనం
ఉష్ట్రాసనం (సంస్కృతం: उष्ट्रसन ) యోగాలో ఒక విధమైన ఆసనము.
దేవతలు
దేవతలు అంటే దివిలో (స్వర్గం) నివసించేవాళ్ళు అని అర్థం. దేవతలు సృష్టి నిర్వహణ శక్తులు. వీరిలో అష్టదిక్పాలకులు, స్వర్గాధిపతి ఇంద్రుడు మరియు అనేక ఇతరలు ఉన్నారు.
ఉందానగర్
ఉందానగర్ హైదరాబాదు మహానగరానికి దగ్గరలో ఉన్న నివాస ప్రాంతము. ఇది హైదరాబాదు-బెంగుళూరు జాతీయ రహదారిపై , రాజీవ్ గాంధీ అంతర్జాతీయ విమానాశ్రయమునకు దగ్గరలో కలదు. ఇది కాచి గూడ - బెంగళూరు రైలు మార్గములో కాచి గూడకు సమీపములో ఒక రైల్వేస్టేషను.
ఇక్కడనుండి సికింద్రాబాదు, ఫలక్ నుమా ప్రాంతాలకు యమ్.యమ్.టి.యస్ సదుపాయము ఉన్నది.
సీలియో*
సీలియో* అనునది అంతర్జాతీయ ప్రమాణాలతో వస్త్రాలను రూపొందించే ఒక రిటైలర్. ఇది ఫ్రాన్స్ లోని సెయింట్-ఓయువెన్ లో ప్రారంభించబడింది.
ప్రాథమికంగా ఐరోపా ఖండానికి సరసమైన ధరలకే ఆధునిక వస్త్రాలను రూపొందిస్తుంది. సీలియో స్టోరులు ఫ్రాన్స్ లోని షాపింగ్ మాల్ లలోను, షాపింగ్ డిస్ట్రిక్ట్ లలోను కనిపిస్తుంటాయి. 2005 లో ఈ సంస్థ 1,800 ఉద్యోగులను నియమించుకోగా, 1,500 స్టోరులలోను, మిగతావారు వేర్ హౌవుస్ లలోను పనిచేస్తున్నారు.
1978 లో మార్క్ మరియు లారెంట్ గ్రాస్ మన్ సోదర ద్వయం సెయింట్ లాజారెలో ఉన్న వారి దుకాణంలో పనిని ప్రారంభించారు. 1980 నాటికి దానిని ఇతర ప్రదేశాలకు విస్తరించారు. 1985 నాటికి గానీ సిసలైన సీలియో రూపం దాల్చలేదు. 1989 నాటికి ఫ్రాన్సు లోని 34 చోట్ల స్థాపించబడింది. 1992 కు ఇది 150కి చేరినది. తర్వాత బెల్జియం, స్పెయిన్, 1994లో పోర్చుగల్, 1999లో ఇటలీలో స్థాపించారు.
భారతదేశంలో సీలియో జాయింట్ వెంచర్ ఉత్పత్తిగా ఫ్యూచర్ గ్రూప్కి చెందిన ప్యాంటలూన్ రిటెయిల్ ఇండియా లిమిటెడ్ చే రూపొందించబడుతున్నది. ట్రౌజర్లు, షర్టులు, స్వెటర్ లు, టీ-షర్టులు, పోలో షర్టులు, సూట్లు, జాకెట్లు, బెల్టులు, టైలు మరియు బాక్సర్ షార్టులు అందిస్తుంది.
పట్టణంలో నివసించే ముప్పై ఏళ్ళ ఉద్యోగి. ఫ్యాషన్ ని గుడ్డిగా అనుసరించకుండా, విచక్షణతో మంచి దుస్తులను వేసుకోవాలనుకొనేవారు, దుస్తులు సౌకర్యంగానూ, చూడటానికి ఆకర్షణీయంగా కనిపించాలనుకొనేవారు.
కంభంపాటి స్వయంప్రకాష్
కంభంపాటి స్వయంప్రకాష్ ప్రముఖ లైంగిక సమస్యల నిపుణుడు (సెక్సాలజిస్ట్‌). ఈయన స్వస్థలం విజయవాడ కృష్ణలంక .ఆయన శృంగారంపై నెలకొన్న అపోహాలను తొలగించేందుకు విశేష కృషి చేశాడు. కంభంపాటి రామగోపాల కృష్ణమూర్తి, విశాలాక్షి దంపతులకు 12 మార్చి, 1962 న ఆయన జన్మించాడు. ఆయనకు భార్య (రామలక్ష్మి), కుమార్తె (లలిత), కుమారుడు ( శ్రీనివాస్) ఉన్నారు.
1977 నుంచి 1983 వరకు ఆయుర్వేద వైద్య విద్య బీఎఎంఎస్ చదివిన స్వయంప్రకాష్, గుజరాత్‌లోని జాంనగర్‌ విశ్వవిద్యాలయంలో 1983 నుంచి 1986 వరకు ఆయుర్వేద రస శాస్త్రంలో ఎం.డి.చేశాడు. 1987లో తూర్పుగోదావరి జిల్లాలో గౌరవ మెడికల్ అధికారిగా ఉద్యోగంలో చేరాడు. ఎన్ఆర్ఎస్ ఆయుర్వేద కళాశాలలో తరగతులు తీసుకుని పాఠాలు చెప్పాడు. విజయవాడలోని డాక్టర్ ఆచంట లక్ష్మీపతి ప్రభుత్వ ఆయుర్వేద ఆస్పత్రిలో వైద్యాధికారిగా పనిచేశాడు. తిరుపతి శ్రీ వేంకటేశ్వర ఆయుర్వేద వైద్య కళాశాలలో రసశాస్త్ర అధ్యాపకుడుగా పనిచేశాడు. బాల్టిమోర్‌లోని జాన్స్ హాప్కిన్స్ ఆసుపత్రిలో ప్రసిద్ధ సెక్సాలజిస్టు ప్రొఫెసర్‌ జాన్‌ మనీ వద్ద చాలాకాలం శిక్షణ పొందాడు. లైంగిక విజ్ఞానంపై సుమారు 14 పుస్తకాలు, దాదాపు 5 వేల వ్యాసాలు వ్రాశాడు. 2008లో హైదరాబాదులో 'అంతర్జాతీయ కాంగ్రెస్‌ ఆఫ్‌ సెక్సాలజీ' సదస్సు నిర్వహించడంలో కీలక పాత్ర పోషించాడు. ప్రోస్టేట్‌ క్యాన్సర్‌తో బాధపడుతూ 2010 ఆగష్టు 27 న చనిపోయాడు.
పోస్టాఫీసు లోని వస్తువుల ధరలు
* సర్వీసు పన్ను, ఎడ్యుకేషన్ పన్ను కలిపిన తరువాత ధరలు.